IEPIRKUMA NOLIKUMS
(saskaņā ar Publisko iepirkumu likuma 9. panta ceturto daļu)
“Aptauju veikšana” Nr. SPRK 2026/111

1. Pasūtītājs: Sabiedrisko pakalpojumu regulēšanas komisija

2. Reģistrācijas numurs: 90001162258

3. Adrese: Skanstes iela 25, Rīgā, LV-1013.

4. Tālr.: 67097200 

5. E-pasta adrese: sprk@sprk.gov.lv

6. Mājas lapa: www.sprk.gov.lv

7. Pasūtītāja kontaktpersonas:
7.1. Administratīvā departamenta Tehniskā nodrošinājuma nodaļas vadītājs Artis Zverovs, tālrunis 67097257, e-pasta adrese: artis.zverovs@sprk.gov.lv;
7.2. Administratīvā departamenta Tehniskā nodrošinājuma nodaļas galvenā iepirkumu un līgumu speciāliste Anna Pelša, tālrunis 66222348, e-pasta adrese: anna.pelsa@sprk.gov.lv;
7.3. Komunikācijas nodaļas vadītāja Džeina Šteinberga, tālrunis 67097215, e-pasta adrese: dzeina.steinberga@sprk.gov.lv .
 
8. Iepirkuma identifikācijas numurs: SPRK 2026/111.

9. Iepirkuma līguma veids:

	Būvdarbi
	

	Piegāde
	

	Pakalpojumi
	X



10. Iepirkuma priekšmets un apjoms: aptauju veikšana reizi gadā no 2026. gada līdz 2028. gadam, ik gadu divās atsevišķās aptaujās nodrošinot iedzīvotāju un regulējamo komersantu  aptaujāšanu.

11. CPV kodi: 79320000-3 Sabiedriskās domas aptaujas pakalpojumi; 79342310-9 Klientu aptaujas pakalpojumi. 

12. Paredzamā līgumcena (bez PVN): līdz 39000,00 EUR bez PVN (minētā paredzamā līgumcena nevar tikt pārsniegta).

13. Iepirkuma līguma izpildes vieta: Sabiedrisko pakalpojumu regulēšanas komisijas juridiskā adrese: Skanstes iela 25, Rīga.

14. Iepirkuma līguma izpildes termiņš (plānotais): 28 (divdesmit astoņi) mēneši.

Paredzamais (plānotais) iepirkuma līguma izpildes termiņš: Aptauju veikšanas laiks:
1) 2026. gada septembris – novembris, rezultātus nodrošinot decembrī;
2) 2027. gada septembris – novembris, rezultātus nodrošinot decembrī;
3) 2028. gada septembris – novembris, rezultātus nodrošinot decembrī.
15. Pretendents var iesniegt piedāvājumu:

	par daļu no apjoma
	

	par vairākām daļām
	

	tikai par visu apjomu
	X



16. Pretendents var iesniegt vairākus piedāvājuma variantus:

	Jā
	

	Nē
	X



	17. Pretendentu atlases prasības
	18. Pretendentu obligāti iesniedzamie dokumenti un Pasūtītāja patstāvīgi iegūstamā informācija

	17.1. Pretendents ir iesniedzis pieteikumu dalībai iepirkumā.
	18.1. Pretendents iesniedz pieteikumu dalībai iepirkumā (nolikuma 1. pielikums), kā arī pievieno Latvijas Republikas Uzņēmumu reģistrā vai līdzvērtīgā uzņēmējdarbību / komercdarbību reģistrējošā iestādē ārvalstī norādītā pretendenta pārstāvja ar paraksta tiesībām izdotu pilnvaru (oriģinālu vai apliecinātu kopiju) citai personai parakstīt piedāvājumu (ja attiecināms).

Pretendents garantē, ka piedāvājumā netiks ietvertas Krievijas Federācijas un Baltkrievijas Republikas izcelsmes preces un pakalpojumi.

	17.2. Pretendents ir reģistrēts atbilstoši normatīvo aktu prasībām.
	18.2. Pretendents iesniedz reģistrācijas apliecības vai izziņas (-u) kopiju, kas apliecina, ka Pretendents ir reģistrēts atbilstoši normatīvo aktu prasībām (Pretendents var neiesniegt reģistrācijas apliecības kopiju, ja pasūtītājs var pārbaudīt informāciju Latvijas Republikas publiskajā reģistrā).

18.2.1. Komisija pārbauda, vai Pretendents – Latvijas Republikas Uzņēmumu reģistra Komercreģistrā reģistrēts komersants – ir reģistrēts Latvijas Republikas Uzņēmumu reģistra Komercreģistrā;
18.2.2. Pretendents – ārvalstī reģistrēts vai pastāvīgi dzīvojošs Pretendents – iesniedz kompetentas attiecīgās valsts institūcijas izsniegtu dokumentu (oriģinālu vai apliecinātu kopiju), kas apliecina, ka Pretendents reģistrēts atbilstoši attiecīgās valsts normatīvo aktu prasībām. Pretendents – ārvalstī reģistrēts vai pastāvīgi dzīvojošs Pretendents iesniedz reģistrācijas valsti apliecinošu dokumentu;
18.2.3. Papildus minētajam komisija veiks 17.2. punktā minētās informācijas pārbaudi par:
18.2.3.1. visiem piegādātāju apvienības dalībniekiem, personālsabiedrības biedriem, kā Pretendenta dalībniekiem. Ja piedāvājumu iesniedz piegādātāju apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar iepirkumu saistītos dokumentus. Šādu pilnvarojumu paraksta katras piegādātāju apvienībā iekļautās personas pārstāvēt tiesīgais vai pilnvarotais pārstāvis;
18.2.3.2. personām, uz kuru iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām;
18.2.3.3. citiem Pretendenta norādītajiem apakšuzņēmējiem vai personām, uz kuru iespējām Pretendents balstās;
18.2.3.4. Pretendenta norādīto apakšuzņēmēju, kura sniedzamo pakalpojumu vērtība ir vismaz 10000,00 EUR;
18.2.3.5. personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē;
18.2.3.6. Pretendenta patieso labuma guvēju.

18.2.4. Nolikuma 18.2. punktā noteiktais dokuments jāiesniedz:
18.2.4.1. visiem piegādātāju apvienības dalībniekiem, personālsabiedrības biedriem, kā Pretendenta dalībniekiem;
18.2.4.2. personām, uz kuru iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;

18.2.5. Ārvalstu Pretendents, ņemot vērā Starptautisko un Latvijas Republikas nacionālo sankciju likuma 11.1pantā minēto, kopā ar piedāvājumu iesniedz sarakstu ar:
· valdes un padomes locekļiem, patiesajiem labuma guvējiem, pārstāvēt tiesīgajām personām un prokūristiem;
· personām, kuras ir pilnvarotas pārstāvēt Pretendentu darbībās, kas saistītas ar filiāli;
· personālsabiedrības biedru, tā valdes un padomes locekļiem, patiesajiem labuma guvējiem, pārstāvēt tiesīgajām personām vai prokūristu, ja Pretendents ir personālsabiedrība.
Pretendents pievieno apliecinājumu, ka norādītā informācija aizvien ir aktuāla (sk. iepirkuma nolikuma 19.2. punktu).

	17.3. Pretendentam pēdējo trīs gadu laikā līdz piedāvājuma iesniegšanas termiņa beigām (2023., 2024., 2025., 2026) organizējis (t.sk. veicis) vismaz divas iedzīvotāju kvantitatīvās aptaujas (t.sk. rezultātu apkopošanu un analīzi), to skaitā – tiešās intervijas dzīvesvietās,  telefonintervijas ar respondentu skaitu ne mazāk kā 1000, kā arī vismaz divas kvantitatīvas interneta aptaujas ar respondentu skaitu ne mazāk kā 500.

Pretendentam ir pieredze aptauju organizēšanā (t.sk. veikšanā, rezultātu apkopošanu un analīzi) ar līgumsaistību kopsummu vismaz 39 000,00 EUR (trīsdesmit deviņi tūkstoši euro un 00 centi), ieskaitot PVN, t.i., par viena līguma vai vispārīgās vienošanās ietvaros izpildīto vienu pasūtījumu.
	18.3. Pretendents iesniedz pieredzes apliecinājumu - sarakstu (nolikuma 5. pielikums) par pēdējo 3 (trīs) gadu laikā līdz piedāvājumu iesniegšanas termiņa beigām sniegtajiem pakalpojumiem, kas apliecina pieredzi saskaņā ar nolikuma 17.3. punktu, norādot: 
1)  pakalpojuma saņēmēju;
2)  pakalpojuma aprakstu; 
3) pakalpojuma summu (Pretendents ir tiesīgs nenorādīt summu, bet tādā gadījumā obligāti ir jāiekļauj vismaz norāde, piemēram, „Pārsniedz _____ EUR bez PVN”);
4) pakalpojuma sniegšanas laiku, norādot vismaz pakalpojuma sniegšanas uzsākšanas un pabeigšanas gadu un mēnesi. Pretendents norāda precīzākus datumus, ja tiem ir nozīme prasības izpildes pārbaudē;
5) pakalpojuma saņēmēja kontaktpersonu ar kontaktinformāciju (adrese, e-pasta adrese, tālruņa numurs u.c.).

Komisijai ir tiesības sazināties ar norādīto pakalpojumu saņēmēju un kontaktpersonu, lai pārliecinātos par pretendenta sniegtās informācijas patiesumu.


	17.4. Pretendents ir saņēmis vismaz vienu pozitīvu pakalpojumu saņēmēja atsauksmi vai tam ir pieejamas izziņas par nolikuma 17.3. punktā minētajiem sniegtajiem visiem pakalpojumiem.
	18.4. Pretendents iesniedz vismaz vienu atsauksmi no nolikuma 18.3. punktā norādītā apliecinājumā minētajiem pakalpojumu saņēmējiem (oriģināls vai apliecinātā kopija) vai izziņas (oriģināls vai apliecinātā kopija) par nolikuma 17.3., 18.3. punktā minētajiem sniegtajiem visiem pakalpojumiem. Izziņas var būt jebkādi dokumenti, kas apliecina to, ka konkrētie pakalpojumi ir veikti, piemēram, pieņemšanas – nodošanas akts, u.c.

	17.5. Pretendentam ir intervētāju tīkls ar vismaz 20 (divdesmit) intervētājiem interviju veikšanai.
	18.5.Apliecinājums (vai skaidrojumi, dokumenti), kas apliecina intervētāju tīkla esamību atbilstoši 17.5. punktam.

	17.6. Aptauju vadītājs ar augstāko izglītību sociālo zinātņu vai matemātikas jomā, kas iepriekšējo trīs gadu laikā līdz piedāvājumu iesniegšanas termiņa beigām (2023., 2024., 2025., 2026) vadījis vismaz 2 (divas) iepirkuma priekšmetam līdzvērtīgas aptaujas. 

Par iepirkuma priekšmetam līdzvērtīgu aptauju tiek uzskatīta tirgus vai socioloģiskā aptauja, kas sekmīgi pabeigta laika periodā no 2023. gada līdz piedāvājuma iesniegšanas termiņa beigām un atbilst vismaz vienam no šādiem kritērijiem:
· nacionāli reprezentatīva Latvijas iedzīvotāju/sabiedrības viedokļa vai tēla aptauja, kurā aptaujāti ne mazāk kā 1000 respondenti (izņemot interneta/digitālās aptaujas);
· uzņēmumu (komersantu) viedokļa vai apmierinātības aptauja, kurā aptaujāti ne mazāk kā 300 uzņēmumu pārstāvji.

	18.6. Pretendents iesniedz dokumentus, kas apliecina, ka pretendentam ir aptauju vadītājs, kas būs atbildīgs par pakalpojumu sniegšanu:
1) CV (dzīvesgājuma apraksts) (nolikuma 6. pielikums);
2) citus dokumentus (piemēram, diploma un/vai sertifikāta kopija), kas apliecina kvalifikācijas atbilstību izvirzītajām prasībām.

	
	18.7. Finanšu piedāvājums (2. pielikums) saskaņā ar nolikuma 27.punktu, kurā piedāvātā līgumcena nevar pārsniegt nolikuma 12. punktā norādīto maksimālo līgumcenu.

	
	18.8. Tehniskais piedāvājums, t.i. atbilstoši tehniskajai specifikācijai (3. pielikums), kā arī informāciju/dokumentus, kam var būt nozīme piedāvājumu izvērtēšanā.

	17.7. Pretendents iepirkuma līguma izpildei var piesaistīt un balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda, ka viņa rīcībā būs nepieciešamie resursi iepirkuma līguma izpildei un attiecīgā cita persona atbilst noteiktajām prasībām. 
	18.9. Pretendents iesniedz personu (uz kuru iespējām Pretendents balstās) apliecinājumu vai vienošanos par nepieciešamo resursu nodošanu Pretendenta rīcībā iepirkuma līguma izpildei. 

	17.8. Ja Pretendents ir personu apvienība, attiecībā uz kuru pieņemts lēmums slēgt iepirkuma līgumu, apvienība pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu iepirkuma līguma noteikumu sekmīgai izpildei.
	18.10. Ja piedāvājumu iesniedz personu apvienība, piedāvājumam pievieno visu dalībnieku parakstītu vienošanos par kopīga piedāvājuma iesniegšanu, kurā noteikts pilnvarojums vienam no personu apvienības dalībniekiem Pretendenta vārdā iesniegt piedāvājumu (pilnvarots parakstīt piedāvājumu un citus dokumentus, saņemt un izdot rīkojumus dalībnieku vārdā, un ar kuru notiks visi maksājumi), ka visi dalībnieki kopā un atsevišķi ir atbildīgi par iepirkuma līguma izpildi, gadījumā, ja pasūtītājs izvēlēsies to piedāvājumu iepirkuma līguma slēgšanai. Dalībnieku parakstītajā līgumā jānorāda katra dalībnieka uzņemtās saistības attiecībā uz dalību iepirkuma līguma izpildē un tā daļa (procentos). Pasūtītājs var prasīt, lai apvienība, ja attiecībā uz to pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu.

Gadījumā, ja piedāvājumu iesniedz personu apvienība, Pretendentam jāiesniedz atlases dokumenti par katru personu apvienības dalībnieku, un katram dalībniekam jāatbilst visām Pretendentu atlases prasībām.

	17.9. Pretendents iepirkuma līguma izpildē var piesaistīt apakšuzņēmējus.
	18.11. Pretendents savā piedāvājumā norāda (nolikuma 7. pielikums) visus apakšuzņēmējus un katram šādam apakšuzņēmējam izpildei nododamo iepirkuma līguma daļu (sniedzamo pakalpojumu vērtību, t.i. naudas summas daļu no piedāvātās līgumcenas).


19. Pasūtītājs Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā saskaņā ar normatīvajos aktos noteiktajiem gadījumiem:
19.1. Pasūtītājs Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no gadījumiem, kas tiek noteikti saskaņā ar Publisko iepirkumu likuma 9. panta astoto daļu. Iepirkumu komisija veiks pārbaudi par minētājiem gadījumiem saskaņā ar Publisko iepirkumu likuma 9. panta devīto daļu.
19.2. [bookmark: _Hlk96374253]Papildus minētajam pirms iepirkuma līguma slēgšanas tiesību piešķiršanas komisija pārbauda Pretendenta, kuram būtu piešķiramas iepirkuma līguma slēgšanas tiesības, atbilstību Starptautisko un Latvijas Republikas nacionālo sankciju likumā minētajiem gadījumiem un izslēdz Pretendentu no turpmākās dalības iepirkumā, kā arī neizskata Pretendenta piedāvājumu jebkurā no Starptautisko un Latvijas Republikas nacionālo sankciju likuma 11.1pantā minētajiem gadījumiem. Iepirkumu komisija atbilstības pārbaudi veiks atbilstoši Iepirkumu uzraudzības biroja vadlīnijām par sankciju piemērošanu publiskajos iepirkumos (https://www.iub.gov.lv/lv/skaidrojums-sankciju-piemerosana-publiskajos-iepirkumos ).
 20. 	Informācijas aizsardzības noteikumi, ja tādi nepieciešami, ņemot vērā Publisko iepirkumu likuma 14. panta pirmo daļu:
20.1. informācija (materiālā un nemateriālā formā), ko Pretendents vai Pretendenta darbinieki tīši vai netīši iegūs iepirkuma un pakalpojumu izpildes laikā, ir uzskatāma par konfidenciālu, un tās izpaušana trešajām personām bez Pasūtītāja rakstiskas piekrišanas ir aizliegta;
20.2. pirms piedāvājuma iesniegšanas Pretendents ir iepazinies ar Latvijas Republikas likumu un citu tiesību aktu normām par ierobežotas pieejamības informāciju, komercnoslēpumu, par informāciju, kurai normatīvajos aktos paredzēta īpaša izmantošanas kārtība un izplatīšanas liegums, kā arī personu vai institūciju loku, kurām tiesību aktos ir noteiktas tiesības šādu informāciju pieprasīt vai saņemt;
20.3. Pretendentam ir pienākums nodrošināt, ka tā amatpersonas, darbinieki, konsultanti un citas personas, kuras izmantos Pasūtītāja informāciju, saņems un izmantos to vienīgi iepirkuma līguma izpildes nodrošināšanai un tikai nepieciešamajā apjomā;
20.4. Pretendents ar sava piedāvājuma iesniegšanu apliecina, ka viņš saprot un apzinās, ka konfidencialitātes noteikumi ir saistoši arī pēc iepirkuma un iepirkuma līguma termiņa beigām, kā arī pēc pirmstermiņa līgumattiecību izbeigšanas;
20.5. ja Pretendents pretlikumīgi izpauž informāciju, kuru tas saņem no Pasūtītāja, vai ja Pretendenta veiktās pretlikumīgās informācijas izpaušanas rezultātā Pasūtītājam vai trešajām personām tiks nodarīti tieši zaudējumi, vai Pretendents izmantojis informāciju iedzīvošanās nolūkā, vai to izpaudis par maksu, viņš atbildēs tiesību aktos noteiktā kārtībā un apmērā, tai skaitā mantiski.
21. Prasības piedāvājumu noformējumam un iesniegšanai: 
21.1. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām, tie netiek atvērti un neatvērti tiek nosūtīti atpakaļ iesniedzējam.
21.2. Piedāvājuma iesniegšanas fakts nekalpo par pierādījumu, ka iesniegtais piedāvājums atbilst visām nolikuma prasībām.
21.3. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
21.3.1. izmantojot EIS e-konkursu apakšsistēmas piedāvātos rīkus, aizpildot šā iepirkuma sadaļā ievietotās formas;
21.3.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot attiecīgajās vietnēs aizpildītas Microsoft Word vai PDF formas (Pretendents ir atbildīgs par aizpildāmo formu atbilstību nolikuma prasībām un formu paraugiem);
21.3.3. elektroniski (Microsoft Word vai PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (Pretendents ir atbildīgs par aizpildāmo formu atbilstību nolikuma prasībām un formu paraugiem, kā arī dokumenta atvēršanas un nolasīšanas iespējām).
21.4. Piedāvājums netiek atvērts un ir uzskatāms par neiesniegtu, ja:
21.4.1. tas ir sagatavots tā, ka tā atvēršana varētu kaut kādā veidā apdraudēt EIS e-konkursu apakšsistēmas darbību;
21.4.2. Pretendents dokumentu ir sagatavojis formātā, kas nav nolikumā norādītais pieļaujamais dokumentu sagatavošanas formāts un ko nav iespējams atvērt ar pasūtītāja izmantoto programmatūru vai Pretendents dokumentu ir sagatavojis atbilstoši nolikumā norādītajiem pieļaujamajiem dokumentu sagatavošanas formātiem, taču fails ir tehniski bojāts un nav atverams vai faila atvēršanu bloķējusi antivīrusa programmatūra kā potenciāli bīstamu;
21.4.3. Pretendents ir veicis pieteikuma otrā līmeņa šifrēšanu, bet nav iesniedzis pasūtītājam derīgu elektronisko atslēgu un paroli šifrēto dokumentu atvēršanai nolikumā noteiktajā kārtībā.
21.5. Piedāvājums sastāv no daļām, kurās ietver nolikumā noteiktos Pretendenta iesniedzamos dokumentus atbilstoši nolikumā noteiktajam saturam un formām:
21.5.1. Pretendenta pieteikums dalībai iepirkumā (1. pielikums) (pievienojot dokumentus par pieteikumu parakstījušās personas pilnvarojumu, ja attiecināms). Pieteikumā, atbilstoši Iepirkumu uzraudzības biroja sniegtajam skaidrojumam (https://www.iub.gov.lv/lv/skaidrojums-mikro-mazie-un-videjie-uznemumi-mvu ), ir jānorāda, kādam statusam atbilst Pretendents (un citas personas, atbilstoši veidlapā minētajam, ja attiecināms) – mikro, mazajam vai vidējam uzņēmumam;
21.5.2. Pretendenta atlases dokumenti atbilstoši nolikuma 17. un 18. punktam;
21.5.3. tehniskā piedāvājuma dokumenti atbilstoši nolikuma 18.8. punktam;
21.5.4. finanšu piedāvājuma dokumenti atbilstoši nolikuma 18.7. punktam.
21.6. Sagatavojot piedāvājumu, Pretendents ievēro, ka:
21.6.1. iesniedzot piedāvājumu EIS, Pretendents izmanto EIS e-konkursu apakšsistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu, vai elektronisko parakstu Elektronisko dokumentu likuma izpratnē; 
21.6.2. iesniedzot piedāvājumu, Pretendents pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu paraksta Pretendenta piedāvājuma dokumentus. Piedāvājuma dokumentus paraksta Pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, par kuru ir pievienota atbilstoši noformēta pilnvara un dokuments, kas apliecina pilnvaras izdevēja pārstāvības (paraksta) tiesības (skenēts/i dokumenta/u oriģināls/i PDF formātā, vai dokumenti ar drošu elektronisku parakstu Microsoft Word vai PDF formātā). Pilnvarā precīzi jānorāda pilnvarotajai personai piešķirto tiesību un saistību apjoms;
21.6.3. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 20 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
21.7. Piedāvājuma noformējums:
21.7.1. pieteikuma veidlapa, tehniskais un finanšu piedāvājums jāaizpilda tikai elektroniski, EIS e-konkursu apakšsistēmā atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
21.7.2. piedāvājums jāsagatavo latviešu valodā vai angļu valodā. Piedāvājumā iekļautos dokumentus var iesniegt citā valodā. Šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību. Pretējā gadījumā iepirkumu komisija ir tiesīga uzskatīt, ka attiecīgais atlases vai kvalifikācijas dokuments nav iesniegts;
21.7.3. apliecinājumu par tulkojuma pareizību sagatavo saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”; 
21.7.4. dokumenta kopijas pareizību apliecina ar apliecinājuma uzrakstu, kuru sagatavo saskaņā ar Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”;
21.7.5. iesniedzot piedāvājumu Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu;
21.7.6. ja Pasūtītājam rodas šaubas par iesniegtās dokumenta kopijas autentiskumu, tas pieprasa, lai Pretendents uzrāda dokumenta oriģinālu vai iesniedz apliecinātu dokumenta kopiju;
21.7.7. piedāvājumam jābūt sagatavotam atbilstoši Dokumentu juridiskā spēka likumam un Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība” noteiktajām prasībām;
21.7.8. neviens dokuments, kas tiek iesniegts ar Pretendenta piedāvājumu, netiek atdots atpakaļ;
21.7.9. par jebkuru informāciju, kas ir ierobežotas pieejamības informācija, jābūt īpašai norādei. Pretendents norāda tās piedāvājuma daļas, kuras satur komercnoslēpumu.
21.8. Nolikumā noteiktās prasības ir obligātas visiem Pretendentiem, kas vēlas piedalīties iepirkumā un iegūt tiesības slēgt iepirkuma līgumu.
21.9. Tiek uzskatīts, ka Pretendents, iesniedzot savu piedāvājumu, ir iepazinies ar visiem Latvijā spēkā esošiem normatīvajiem aktiem, kas jebkādā veidā var ietekmēt vai var attiekties uz iepirkuma līgumā noteiktajām vai ar to saistītajām darbībām.
21.10. Pretendents pilnībā sedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultātiem.
21.11. Pēc piedāvājuma iesniegšanas termiņa beigām Pretendents nevar savu piedāvājumu grozīt.
[bookmark: _Ref94586812]22. Piedāvājumu vērtēšana un izvēles kritēriji:
22.1. Pretendentu piedāvājumu atbilstības iepirkuma nolikumam vērtēšanu iepirkumu komisija veic slēgtā sēdē bez Pretendentu klātbūtnes.
22.2. iepirkumu komisija var neizskatīt Pretendenta piedāvājumu, noraidīt vai izslēgt Pretendentu no turpmākās dalības iepirkumā, ja Pretendents, iesniedzot pieprasīto informāciju, norādījis nepatiesas ziņas vai vispār nav sniedzis ziņas, vai piedāvājuma dokumenti nav iesniegti atbilstoši noteiktajām prasībām.
22.3. par uzvarētāju tiek atzīts Pretendents, kurš iesniedzis atbilstoši iepirkuma nolikumā noteiktajām prasībām noformētu piedāvājumu, nav izslēdzams no dalības iepirkumā saskaņā ar Publisko iepirkumu likuma 9. panta astoto daļu un Starptautisko un Latvijas Republikas nacionālo sankciju likuma 11.1 pantu, un piedāvājis saimnieciski visizdevīgāko piedāvājumu, ņemot vērā kritērijus:

	Nr.
	Vērtēšanas kritērijs
	Maksimālais punktu skaits

	1.
	Piedāvātā līgumcena
Maksimālais punktu skaits tiek piešķirts piedāvājumam ar viszemāko piedāvāto līgumcenu, bet pārējiem piedāvājumiem proporcionāli mazāk.
Vērtējamā piedāvātā līgumcena/ viszemākā piedāvātā līgumcena X 65 punkti.
Komisija ņem vērā rezultātu ar diviem cipariem aiz komata.
	65

	2.
	Aptauju vadītāja pieredze virs nolikuma 17.6. punktā noteiktā (iepirkuma priekšmetam līdzvērtīgu aptauju veikšanā).
Maksimālo punktu skaitu piešķir piedāvājumam ar vislielāko aptauju vadītāja organizēto aptauju skaitu pēdējo 3 gadu laikā līdz piedāvājumu iesniegšanas termiņa beigām, pārējiem proporcionāli mazāk.
1) pieredze iedzīvotāju tēla/viedokļa aptaujās (izlase ne mazāk kā 1000 respondenti, izņemot interneta/digitālās aptaujas) – maksimāli 15 punkti:
1.1) Par 1 papildu aptauju = 5 punkti
1.2) Par 2 papildu aptaujām = 10 punkti
1.3) Par 3 vai vairāk papildu aptaujām = 15 punkti
2) pieredze komersantu apmierinātības aptaujās (izlase ne mazāk kā 300 respondenti) – maksimāli 15 punkti:
2.1) Par 1 papildu aptauju = 5 punkti
2.2) Par 2 papildu aptaujām = 10 punkti
2.3) Par 3 vai vairāk papildu aptaujām = 15 punkti

Ja šajā kritērijā norādītais papildu aptauju skaits ir nulle, tad Pretendents saņem 0 punktu.

Vērtēšanā tiek izmantota informācija atbilstoši aptauju vadītāja CV iesniegtajai informācijai.
	30

	3.
	Vērtēšanā tiek ņemts vērā, vai pretendents savā uzņēmumā nodrošina ilgtspējas veicinošus pasākumus, piemēram, veicot energoefektivitātes paaugstināšanas pasākumus, atkritumu šķirošanu, atkārtoti izmantojamo resursu lietošanu, videi draudzīgu materiālu izmantošanu, īpaši aizsargājamo kategoriju darbinieku mērķtiecīgu nodarbināšanu u.c. pasākumus, kuri tiktu īstenoti, tai skaitā līguma izpildes ietvaros.

5 punkti tiek piešķirti, ja pretendents norāda un apstiprina vismaz divu ilgtspējas pasākumu nodrošināšanu savā uzņēmumā.

0 punkti tiek piešķirti, ja pretendenta uzņēmumā nav ieviesti ilgtspējas pasākumi.

Vērtēšanā tiek ņemta vērā tehniskajā piedāvājumā tieši norādītā informācija.
	5



22.4. Par saimnieciski visizdevīgāko piedāvājumu tiks atzīts piedāvājums, kas iesniedzis piedāvājumu ar vislielāko punktu skaitu.
22.5. Ja vismaz divu prasībām atbilstošu piedāvājumu novērtējums ir vienāds, iepirkuma komisija izvēlas piedāvājumu un pieņem lēmumu par iepirkuma līguma slēgšanas tiesību piešķiršanu, pamatojoties uz kritēriju Nr. 2.  Ja šajā gadījumā vismaz divu prasībām atbilstošu piedāvājumu novērtējums kritērijā Nr. 2 ir vienāds, tad iepirkuma komisija izvēlas piedāvājumu un pieņem lēmumu par iepirkuma līguma slēgšanas tiesību piešķiršanu, pamatojoties uz kritēriju Nr.1.
22.6. Ja piedāvājumu vērtēšanas laikā iepirkumu komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, lai pārliecinātos, ka Pretendents nav iesniedzis nepamatoti lētu piedāvājumu, iepirkumu komisija rakstveidā pieprasa detalizētu paskaidrojumu par piedāvāto cenu un izmaksām. Ja iepirkumu komisija konstatē, ka Pretendents iesniedzis nepamatoti lētu piedāvājumu, iepirkumu komisija to izslēdz no turpmākās dalības iepirkumā.
23. [bookmark: _Toc90952320][bookmark: _Toc84670157][bookmark: _Toc84670071][bookmark: _Toc84670053][bookmark: _Toc84669331][bookmark: _Toc84669281][bookmark: _Toc84669169]Iepirkuma rezultātu paziņošana notiks: 
Triju darbdienu laikā pēc lēmuma pieņemšanas, izvietojot lēmumu Sabiedrisko pakalpojumu regulēšanas komisijas pircēja profilā internetā: https://www.eis.gov.lv/EKEIS/Supplier/Organizer/1340, un nosūtot rakstveida paziņojumu Pretendentiem saskaņā ar Publisko iepirkumu likuma 9. panta četrpadsmito daļu.
24. Iepirkuma līguma slēgšanas kārtība:
24.1. Iepirkuma līguma projekts ir šī nolikuma 4. pielikums. Iepirkuma līguma projekta noteikumi var tikt precizēti, bet nevar tikt būtiski grozīti. Iesniedzot piedāvājumu iepirkumam, Pretendents piekrīt minētajiem iepirkuma līguma noteikumiem.
24.2. Ja Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvāja saimnieciski visizdevīgāko piedāvājumu – ar vislielāko punktu skaitu, vai izbeigt iepirkumu bez rezultāta.
25. Piedāvājuma derīguma termiņš: 
Piedāvājumam jābūt spēkā vismaz 120 (viens simts divdesmit) dienas no piedāvājumu iesniegšanas termiņa pēdējās dienas, bet iepirkuma uzvarētājam līdz līgumsaistību pilnīgai izpildei.
26. Iepirkuma priekšmeta tehniskā specifikācija: 3. pielikums.

27. [bookmark: _Toc26600583][bookmark: _Toc59188046]Iepirkuma finanšu piedāvājums:
27.1.	finanšu piedāvājums jāsagatavo saskaņā ar pievienoto finanšu piedāvājuma veidlapu (2. pielikums);
0. finanšu piedāvājumam jābūt izteiktam euro (EUR), atsevišķi norādot piedāvājuma summu bez PVN, kā arī kopējo summu;
0. finanšu piedāvājuma summā jāiekļauj visas tiešās, pieskaitāmās izmaksas, kā arī neparedzētie izdevumi, ja tādi var rasties iepirkuma līguma izpildes laikā. Pasūtītājs var pieprasīt Pretendentam iesniegt detalizētāku cenas veidošanās mehānisma skaidrojumu.
28. 	Personas datu apstrāde:
28.1.	Konkrētā iepirkuma ietvaros personas datu pārzinis ir Sabiedrisko pakalpojumu regulēšanas komisija, juridiskā adrese Skanstes iela 25, Rīgā, e-pasts: dpo@sprk.gov.lv (personas datu aizsardzības jautājumos). Personas datu apstrādes nolūks ir Pretendentu un piedāvājumu izvērtēšana nolūkā noslēgt līgumu. 
28.2.	Personas datu apstrādes juridiskais pamats ir Vispārīgās datu aizsardzības regulas 6. panta 1. punkta (a), (c) un (f) apakšpunkti. Pasūtītāja leģitīmā interese šajā gadījumā ir pakalpojumu saņemšana un to nepieciešamība pasūtītājam.
28.3.	Informējam, ka Pretendentu izvērtēšanas ietvaros Pasūtītājs patstāvīgi var veikt personas datu iegūšanu:
28.3.1.	pamatojoties uz Publisko iepirkumu likuma 9. panta astoto daļu;
28.3.2. pamatojoties uz  Starptautisko un Latvijas Republikas nacionālo sankciju likuma 11.1 pantu – ņemot vērā Iepirkumu uzraudzības biroja publicētās vadlīnijas “Sankciju piemērošana publiskajos iepirkumos” (https://www.iub.gov.lv/lv/skaidrojums-sankciju-piemerosana-publiskajos-iepirkumos).
28.4.	Pasūtītājs iepirkumā iesniegtos personas datus, iepirkuma dokumentus glabās un var nodot Iepirkumu uzraudzības birojam, Administratīvajai rajona tiesai vai citām personām atbilstoši Publisko iepirkuma likumā un citos normatīvajos aktos noteiktajām prasībām šādai datu apstrādei, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti prasības.
28.5.	Pretendentu un piedāvājumu vērtēšanas atspoguļojums, tai skaitā personas dati iepirkuma komisijas sēžu protokolos nepieciešamības gadījumā var tikt ievietoti Elektronisko iepirkumu sistēmas e-konkursu apakšsistēmā (e-iepirkumu sistēma – Valsts reģionālās attīstības aģentūras (turpmāk – aģentūra) pārziņā esošās valsts informācijas sistēmas tīmekļvietnē www.eis.gov.lv, kas sastāv no e-izziņu, e-pasūtījumu, e-konkursu un e-izsoļu apakšsistēmām. Sistēmā augšupielādētie protokoli nav publiski pieejami.
28.6.	Personas dati var tikt iekļauti iepirkuma līgumā un var tikt publicēti, ja tas ir paredzēts saskaņā ar publiskos iepirkumus regulējošajiem normatīvajiem aktiem.
28.7.	Datu subjektiem ir tiesības pieprasīt pārzinim piekļuvi datu subjekta personas datiem un to labošanu vai dzēšanu, vai apstrādes ierobežošanu attiecībā uz datu subjektu, vai tiesības iebilst pret apstrādi, kā arī tiesības uz datu pārnesamību, kā arī tiesības jebkurā brīdī atsaukt piekrišanu, neietekmējot tādas apstrādes likumīgumu, kuras pamatā ir pirms atsaukuma sniegta piekrišana un tiesības iesniegt sūdzību uzraudzības iestādei (Datu valsts inspekcijai, adrese Elijas iela 17-2, Rīga, LV-1050).
28.8.	Informējam, ka personas datu sniegšana ir nepieciešama, lai Pasūtītājs varētu veikt pilnvērtīgu pretendentu un pretendentu iesniegtā piedāvājuma vērtēšanu. Personas datu nesniegšana, ja tā var būtiski ietekmēt pretendenta un tā iesniegtā piedāvājuma vērtējumu, var būt pamats pretendenta izslēgšanai no iepirkuma vai pretendenta piedāvājuma atzīšanai par neatbilstošu prasībām. 
28.9.	Detalizēti ar kārtību, kādā Pasūtītājs organizē personas datu apstrādi, var iepazīties Pasūtītāja tīmekļvietnē esošajā privātuma politikā https://www.sprk.gov.lv/lv/sabiedrisko-pakalpojumu-regulesanas-komisijas-privatuma-politika .


1. [bookmark: _Hlk211260116]pielikums
Iepirkums Nr. SPRK 2026/111
PRETENDENTA PIETEIKUMS DALĪBAI IEPIRKUMĀ 
NR. SPRK 2026/111____
„ Aptauju veikšana”

Pretendents

(pretendenta nosaukums)
reģ.Nr. 											 

tā ___________________________________________________________________ 
(pārstāvēttiesīgās vai pilnvarotās personas vārds un uzvārds, amats)
personā ar šī pieteikuma iesniegšanu:
1) piesakās piedalīties iepirkumā “Aptauju veikšana” (iepirkuma identifikācijas numurs SPRK 2026/111);
2) apliecina, ka ir iepazinies ar iepirkuma nolikuma noteikumiem un apņemas ievērot tā prasības;
3) apņemas pasūtījuma piešķiršanas gadījumā izpildīt iepirkuma nolikumā minētos iepirkuma nosacījumus;
4) atzīst sava piedāvājuma spēkā esamību vismaz 120 (viens simts divdesmit) dienas no piedāvājuma iesniegšanas termiņa beigām, bet iepirkuma līguma slēgšanas tiesību piešķiršanas gadījumā – līdz līguma noslēgšanai un izpildei;
5) garantē, ka visas piedāvājumā sniegtās ziņas ir patiesas;
6) apliecina, ka uz to neattiecās saskaņā ar Publisko iepirkuma likuma 9. panta astoto daļu noteiktie izslēgšanas nosacījumi;
7) garantē, ka savā darbībā ievēro Vispārējās datu aizsardzības regulas, Fizisko personu datu apstrādes likuma un citu normatīvo aktu prasības, t.sk., datu apstrādē nodrošina atbilstošas tehniskās un organizatoriskās prasības un pēc Pasūtītāja pieprasījuma var pierādīt datu aizsardzības prasību ievērošanu attiecībā uz iesniegtajā piedāvājumā esošo datu subjektu datu apstrādi;
8) garantē, ka attiecībā uz iesniegtajā piedāvājumā esošo datu subjektu datiem ir ievērotas personas datu aizsardzību reglamentējošo normatīvo aktu prasības, ka iesniegtajā piedāvājumā esošos datu subjektus ir informējis par datu apstrādi atbilstoši Vispārīgās datu aizsardzības regulas 13. pantam, kā arī apliecina, ka no iesniegtajā piedāvājumā esošajiem datu subjektiem ir saņēmis to piekrišanu datu apstrādei vai nodrošinājis datu apstrādi uz cita likumiska pamata, 
9) apzinās, ka pasūtītājs nav atbildīgs, ja Pretendents nav informējis datu subjektus par to datu apstrādi, nav saņēmis piekrišanu, vai nav izpildījis jebkuru citu datu aizsardzības prasību attiecībā uz iesniegtajā piedāvājumā esošo datu subjektu datiem;
10) apzinās, ka Pasūtītājs var izmantot drošu elektronisko parakstu ar laika zīmogu saziņā ar pasūtītāju;
11) Pretendents/personālsabiedrības biedrs (ja attiecināms)/Pretendenta piesaistītais apakšuzņēmējs (ja attiecināms) atbilst statusam:

	
	Pretendenta nosaukums

	Apakšuzņēmēja nosaukums

	Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro;
	
	

	Mazais uzņēmums ir uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz 10 miljonus euro;
	
	

	Vidējais uzņēmums ir uzņēmums, kurā strādā mazāk nekā 250 darbinieki un kura gada apgrozījums nepārsniedz 50 miljonus euro, vai bilance nepārsniedz 43 miljonus euro.
	
	


12) apliecina, ka Pretendentam nav ziņu, ka Pasūtītāja iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās vai otrās daļas izpratnē vai ir ieinteresēts pretendenta izvēlē;
13) apliecina, ka ir informēts par to, ka Pasūtītājs var sazināties ar Pretendentu (t.sk. Pretendenta norādīto kontaktpersonu) elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, kā arī izmantojot elektronisko pastu, oficiālo e-adresi;
14) apliecina un garantē, ka piedāvājumā nav ietvertas Krievijas Federācijas un Baltkrievijas Republikas izcelsmes preces un pakalpojumi.

Juridiskā adrese:________________________________________________
Pretendenta telefona Nr.___________________________________________
Pretendenta fakss:________________________________________________
Pretendenta e-pasta adrese:_________________________________________
Kontaktpersona:__________________________________________________
(Vārds, uzvārds, amats)
Kontaktpersonas telefons:________________ Fakss:__________________
Kontaktpersonas e-pasta adrese:___________________________________
Datums:________________________________________
	Pārstāvēt tiesīgās personas vai pilnvarotās personas paraksts:
	EIS e-konkursu sistēmas paraksts/ drošais elektroniskais paraksts (nepieciešamo pasvītrot)

	Vārds, uzvārds:
	

	Amats:
	




2. pielikums
Iepirkums Nr. SPRK 2026/111
[Uz uzņēmuma veidlapas]
FINANŠU PIEDĀVĀJUMA VEIDLAPA
Aptauju veikšana 
1.	IESNIEDZA:
	Pretendenta nosaukums
	Rekvizīti

	
	Juridiskā adrese, reģ. nr., telefons, fakss, e-pasts, norēķinu konta rekvizīti


2.	KONTAKTPERSONA:
	Vārds, uzvārds
	

	Adrese, telefons, fakss, e-pasts (ja atšķiras no 1. punktā norādītā)
	


3.	FINANŠU PIEDĀVĀJUMS:
Mūsu finanšu piedāvājums iepirkumam SPRK 2026/111, ievērojot visas iepirkuma dokumentācijā noteiktās prasības, ir:

	Aptauja
	Piedāvātā cena EUR bez PVN

	Iedzīvotāju aptaujas veikšana 2026. gadā
	

	Iedzīvotāju aptaujas veikšana 2027. gadā
	

	Iedzīvotāju aptaujas veikšana 2028. gadā
	

	Regulēto komersantu aptaujas veikšana 2026. gadā
	

	Regulēto komersantu aptaujas veikšana 2027. gadā
	

	Regulēto komersantu aptaujas veikšana 2028. gadā
	

	Piedāvātā līgumcena kopā EUR bez PVN
	

	PVN 21% summa
	

	Piedāvātā līgumcena kopā EUR ar PVN
	


	Pārstāvēt tiesīgās personas vai pilnvarotās personas paraksts:
	EIS e-konkursu sistēmas paraksts/ drošais elektroniskais paraksts (nepieciešamo pasvītrot)

	Vārds, uzvārds:
	

	Amats:
	






2

2

[bookmark: _Hlk503882224]3. pielikums
Iepirkums Nr. SPRK 2026/111

[bookmark: _Hlk505957934]
TEHNISKĀ SPECIFIKĀCIJA 

	Prasība
	Pretendenta piedāvājums
(Atbilst/Neatbilst/ Papildu informācija pēc Pretendenta ieskatiem)

	1. SPRK aptauja “SPRK tēls Latvijas sabiedrības vērtējumā”.
	

	1.1. Aptaujas mērķis: Noskaidrot, kāds ir SPRK tēls Latvijas sabiedrības vērtējumā. Rezultāti paredzēti SPRK iekšējai lietošanai.
	

	1.2. Mērķa grupa: Latvijas pastāvīgie iedzīvotāji vecumā no 18 līdz 74 gadiem.
	

	1.3. Aptaujas valoda: latviešu. 
	

	1.4. Metodoloģija: Reprezentatīva nejaušā izlase pret Latvijas pastāvīgajiem iedzīvotājiem vecuma grupā 18–74 gadi. Aptauja tiek veikta tiešo interviju veidā tajā valodā, kādā atbildēt izvēlas respondents – latviešu vai krievu valodā. Jautājumi var tikt iekļauti Latvijas iedzīvotāju Omnibusa aptaujā. Datiem jābūt salīdzināmiem ar SPRK iepriekšējos gados veiktajiem aptaujas rezultātiem, kas pieejami SPRK. Rezultāti jāatspoguļo gan pēc iedzīvotāju sociāli demogrāfiskiem parametriem, gan jāatspoguļo korelācija starp atbildēm uz jautājumiem. 
	

	1.5. Izlases lielums: Vismaz 1000 respondentu; 15–22 jautājumi. Aptaujas jautājumi tiks precizēti un izstrādāti sadarbības laikā. Pretendentam jāpiedāvā jautājumu izlase, kas nodrošina reprezentatīvus rezultātus.
	

	1.6. Izlases veids: pret mērķa grupu reprezentatīva stratificēta nejauša izlase. Izlases struktūra – lai sasniegtā izlase būtu reprezentatīva pret Latvijas iedzīvotājiem attiecīgajā mērķa grupā.  Datiem jābūt svērtiem atbilstoši Latvijas Republikas Iekšlietu ministrijas Pilsonības un migrācijas lietu pārvaldes iedzīvotāju reģistra datiem pēc parametriem: dzimums, vecums, tautība un reģions. Ģeogrāfiskais pārklājums: visi Latvijas reģioni. 
	

	1.7. Aptaujas veikšanas laiks: katra gada septembris - novembris 
	

	2. SPRK aptauja “SPRK komersantu apmierinātības aptauja”.
	

	2.1. Aptaujas mērķis: Noskaidrot, kāda ir regulējamo komersantu apmierinātība ar SPRK darbu. Rezultāti paredzēti SPRK iekšējai lietošanai.
	

	2.2. Mērķa grupa: SPRK regulējamie komersanti visā Latvijas teritorijā.
	

	2.3. Aptaujas valoda: latviešu.
	

	2.4. Metodoloģija: Tiek aptaujāti SPRK regulējamo komersantu pārstāvji, kas, veicot darba pienākumus, ir saskarsmē ar SPRK darbiniekiem. Aptauja tiek veikta kā interneta aptauja (CAWI – Computer Assisted Web Interviews), izsūtot saiti uz aptaujas anketu SPRK sadarbības partneriem pēc SPRK dotās datu bāzes vai arī telefonintervijas (CATI – Computer Assisted Telephone Interviews) formātā pēc SPRK dotās datu bāzes. Datiem jābūt salīdzināmiem ar SPRK iepriekšējos gados veiktajiem aptaujas rezultātiem, kas pieejami SPRK.
	

	2.5. Izlases lielums: visi regulējamie komersanti (ap 500). 15 – 22 jautājumi. Aptaujas jautājumi tiks precizēti un izstrādāti sadarbības laikā. Pretendentam jāpiedāvā jautājumu izlase, kas nodrošina reprezentatīvus rezultātus.
	

	2.6. Izlases veids: SPRK iesniegto komersantu vadības līmeņa pārstāvji, kas ikdienas darbu veikšanā komunicē ar SPRK darbiniekiem. 
	

	2.7. Aptaujas veikšanas laiks: katra gada septembris – novembris.
	

	3. Pretendents nodrošina:
	

	3.1. Pētniecisko instrumentu izvēli un izstrādi;
	

	3.2. Atbilstošu respondentu atlasi
	

	3.3. Intervētāju sagatavošanu un vadību
	

	3.4. Datu ievākšanu, kodēšanu un ievadīšanu
	

	3.5. Iegūto datu apstrādi un rezultātu analīzi atbilstoši SPRK veikto socioloģisko pētījumu vēsturiskajiem datiem
	

	3.6. Detalizētu apkopoto datu analīzi prezentācijas formātā, iekļaujot secinājumu sagatavošanu un datu vizualizāciju.
	

	3.7. Aptaujas anketas sagatavošanu atbilstoši SPRK veiktajām aptaujām iepriekšējos gados, tos papildinot un aktualizējot.
	

	4. Izpildītājs nodrošina sekojošus nodevumus:
	

	4.1. Detalizētu aptauju rezultātu atskaiti – ppt. Prezentāciju
	

	4.2. Pilnībā noformētus (svērtus un tīrītus) aptaujas datu masīvus Excel formātā
	

	4.3. Aptaujā izmantotās anketas
	

	4.4. Aptaujas rezultātu tabulas
	

	
	

	Informācija 2. piedāvājumu vērtēšanas kritērija izvērtēšanai (nav obligāta prasība):
	

	Pretendents savā uzņēmumā nodrošina ilgtspējas pasākumus, piemēram, veicot energoefektivitātes paaugstināšanas pasākumus, atkritumu šķirošanu, atkārtoti izmantojamo resursu lietošanu, videi draudzīgu materiālu izmantošanu u.c. pasākumus, kuri tiktu īstenoti, tai skaitā līguma izpildes ietvaros.
	Apraksts un papildu dokumenti/informācija pēc piegādātāja ieskatiem.

	Pretendents garantē un nodrošina, ka piedāvājumā nav ietvertas Krievijas Federācijas un Baltkrievijas Republikas izcelsmes preces un pakalpojumi. Minētais aizliegums attiecas arī uz precēm un pakalpojumiem, kas tiek izmantotas pakalpojuma izpildē. Pakalpojumu nedrīkst sniegt Krievijā vai Baltkrievijā reģistrēti piegādātāji. Pakalpojuma izcelsmes ierobežojums attiecas arī uz piesaistīto apakšuzņēmēju un personu, uz kuras spējām balstās kvalifikācijas izpildei, kā arī pakalpojuma izpildē iesaistīto personālu (darbinieku/speciālistu u.c.).

	



Tehniskā specifikācijas pēdējās rediģēšanas datums 28.07.2026.



4. pielikums
Iepirkums Nr. SPRK 2026/111

LĪGUMS (PROJEKTS) 
Aptauju veikšana
Pasūtītāja iepirkuma Nr. SPRK 2026/111



	Rīgā	
	Līguma datums ir pēdējā pievienotā drošā elektroniskā paraksta un laika zīmoga datums



Sabiedrisko pakalpojumu regulēšanas komisija, reģistrācijas Nr. 90001162258, adrese: Skanstes iela 25, Rīga, LV-1013, tās ______________ personā, kurš rīkojas saskaņā ar ______________________ (turpmāk – Pasūtītājs), no vienas puses, un 
____________, reģistrācijas Nr. ___________, juridiskā adrese: ___________, tās ______________ personā, kurš rīkojas, pamatojoties uz ____________ (turpmāk – Izpildītājs), no otras puses,
turpmāk kopā saukti – Puses, katrs atsevišķi – Puse, noslēdz šādu līgumu (turpmāk – līgums): 
1. Līguma priekšmets
1.1. Pasūtītājs uzdod un Izpildītājs, balstoties uz savu profesionālo pieredzi un zināšanām, atbilstoši Starptautiskās Tirdzniecības palātas (International Chamber of Commerce, ICC) un ESOMAR Starptautiskajā tirgus, sabiedriskās domas un sociālo pētījumu, kā arī datu analītikas kodeksā (ICC/ESOMAR International Code on Market, Opinion and Social Research and Data Analytics) noteiktajiem profesionālajiem, metodoloģiskajiem un ētiskajiem principiem, ne vēlāk kā līdz katra līguma darbības kalendāra gada ___.decembrim (2026., 2027., 2028. gadā) sniedz Pasūtītājam šādus pakalpojumus (turpmāk – pakalpojums): 
1.1.1. Līguma 1. pielikumā „Tehniskā specifikācija/tehniskais piedāvājums” noteiktajos termiņos un apjomā iedzīvotāju un regulējamo komersantu aptaujas;
1.1.2. [bookmark: _Hlk508872458]Līguma 1. pielikumā „Tehniskā specifikācija/tehniskais piedāvājums” noteiktajos termiņos un apjomā, elektroniski un rakstveidā (elektroniski) iesniedz Pasūtītājam minēto aptauju (tas ir katras aptaujas) rezultātu nodevumus.
1.1.3. Līguma 1. pielikumā „Tehniskā specifikācija/tehniskais piedāvājums” noteiktajā termiņā aptauju (tas ir katras) rezultātu prezentēšanu tiešsaistē (MS Teams) Pasūtītāja darbiniekiem un vadībai.
1.2. Pasūtītājs samaksā Izpildītājam par Pasūtītāja interesēs Izpildītāja sniegto pakalpojumu saskaņā ar līguma noteikumiem. 
2. Līguma kopējā summa un norēķinu kārtība
2.1. Puses vienojas, ka kopējā līguma summa par Pasūtītāja interesēs Izpildītāja sniegto pakalpojumu kopā ir _________ EUR (___________ euro un ________ centi) un pievienotās vērtības nodoklis (turpmāk – PVN) 21% (divdesmit viens procents) – ________ EUR (__________ euro un _____ centi), t.i., kopā _________ EUR (__________ euro un ______ centi), kuru Pasūtītājs, ņemot vērā līguma 3. pielikumā “Finanšu piedāvājums” noteikto izcenojumu, samaksā Izpildītājam pa daļām 10 (desmit) darba dienu laikā pēc noteiktās aptaujas pakalpojuma pilnīgas un kvalitatīvas izpildes, tajā skaitā līgumā paredzēto nodevumu iesniegšanas Pasūtītājam, attiecīga pakalpojuma pieņemšanas – nodošanas akta abpusējas parakstīšanas un attiecīga Izpildītāja rēķina saņemšanas par attiecīgo aptauju. 
2.2. Ja Latvijas Republikā tiek mainīta pievienotās vērtības nodokļa likme vai noteiktas izmaiņas nodokļa aprēķināšanā vai piemērošanā attiecībā uz līgumā noteikto līguma summu, Izpildītājs, pēc šādu izmaiņu spēkā stāšanās, rēķinā norāda izmainīto nodokļa summu, un Pasūtītājam līgumā noteiktajā kārtībā ir pienākums to apmaksāt. Puses apliecina, ka šajā punktā noteiktais nav uzskatāms par līguma summas izmaiņām, un Pusēm nav nepieciešams atsevišķi rakstveidā vienoties par šādām izmaiņām.
2.3. Visas izmaksas, kas saistītas ar pakalpojuma sniegšanu, t.sk. nepieciešamo resursu, personāla un līdzekļu, tai skaitā iekārtu izmantošanas, nepieciešamo atļauju saņemšanas u.c. izmaksas, ir iekļautas līguma 2.1. punktā noteiktajā summā.
2.4. Izpildītājs ir atbildīgs par visu attiecināmo nodokļu un nodevu nomaksu normatīvajos aktos noteiktajā kārtībā.
2.5. Izrakstītos rēķinus Izpildītājs nosūta Pasūtītājam elektroniski (strukturētā e-rēķina .xml formātā un .pdf formātā) uz Pasūtītāja e-adresi vai elektroniskā pasta adresi – sprk@sprk.gov.lv, un rēķini ir derīgi bez paraksta, un tie tiek sagatavoti atbilstoši Latvijas Republikas normatīvajos aktos noteiktajām prasībām. Elektroniskajiem rēķiniem jāatbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz e-adresi vai norādīto e-pasta adresi.


3. Pakalpojuma nodošanas un pieņemšanas kārtība
3.1. Pasūtītāja pilnvarotais pārstāvis pakalpojuma sniegšanas gaitā un pēc līgumā paredzēto nodevumu iesniegšanas Pasūtītājam veic tā atbilstības pārbaudi līguma noteikumiem. Ja, veicot atbilstības pārbaudi, Pasūtītāja pilnvarotais pārstāvis konstatē, ka pakalpojums atbilst līguma noteikumiem, Pasūtītājs un Izpildītājs paraksta līguma 2.1. punktā noteiktajā kārtībā iesniegto attiecīgo pakalpojuma pieņemšanas – nodošanas aktu.
3.2. Ja, veicot līguma 3.1. punktā noteikto atbilstības pārbaudi, Pasūtītāja pilnvarotais pārstāvis konstatē, ka pakalpojums neatbilst līguma noteikumiem, Pasūtītājs sagatavo attiecīgu aktu, kurā norāda konstatētos pakalpojuma trūkumus un nepilnības (turpmāk – Trūkumu akts), un nodod to Izpildītājam.
3.3. Pēc Trūkumu akta saņemšanas Izpildītājs 10 (desmit) darba dienu laikā par saviem līdzekļiem novērš Trūkumu aktā norādītos trūkumus un nepilnības.
3.4. Ja Izpildītājs līguma 3.3. punktā noteiktajā termiņā novērš Trūkumu aktā norādītos trūkumus un nepilnības, Pasūtītājs un Izpildītājs paraksta attiecīgo pakalpojuma pieņemšanas – nodošanas aktu. 
3.5. Pasūtītājam nav pienākuma apmaksāt Izpildītāja iesniegto rēķinu vai parakstīt pakalpojuma pieņemšanas – nodošanas aktu, kurā norādīti līgumam neatbilstoši un/vai faktiski nesaņemti pakalpojumi.
4. Pušu tiesības un pienākumi
4.1. Izpildītājs sniedz pakalpojumu saskaņā ar līguma noteikumiem, Pasūtītāja pilnvarotā pārstāvja norādījumiem, ievērojot spēkā esošo normatīvo aktu prasības, uz pakalpojumu attiecināmos standartus un noteikumus.
4.2. Izpildītājs pakalpojuma izpildē iesaista tikai kompetentas, atbilstošu izglītību un kvalifikāciju ieguvušas personas. Izpildītājs ir pilnībā atbildīgs pret Pasūtītāju par to personu darba kvalitāti, kas iesaistītas pakalpojuma izpildē.
4.3. Pakalpojuma izpildes laikā Izpildītājam ir tiesības:
4.3.1. saņemt no Pasūtītāja nepieciešamo informāciju pakalpojuma kvalitatīvai izpildei;
4.3.2. sadarboties ar Pasūtītāja pilnvaroto pārstāvi, nodrošinot sadarbības nepārtrauktību.
4.4. Izpildītājam ir pienākums nekavējoties elektroniski (e-pastā) un telefoniski informēt Pasūtītāja pilnvaroto pārstāvi par apstākļiem, kas traucē pakalpojuma sniegšanu un saistību izpildi atbilstoši līgumam, kā arī par visiem citiem jautājumiem, kuriem ir būtiska nozīme godprātīgā un kvalitatīvā saistību izpildē.
4.5. Izpildītājam ir pienākums neizpaust informāciju trešajām personām, kas tam pakalpojuma sniegšanas laikā tieši vai netieši kļūst zināma par Pasūtītāju, tā darbiniekiem un citu līguma izpildes nolūkā iegūto informāciju.
4.6. [bookmark: OLE_LINK3][bookmark: OLE_LINK4]Pasūtītājs sniedz Izpildītājam visu nepieciešamo informāciju, kas saistīta ar līguma izpildi, ciktāl tā ir Pasūtītāja rīcībā un kompetencē.
4.7. Ja Izpildītājs līguma 3.3. punktā noteiktajā termiņā nenovērš Trūkumu aktā norādītos trūkumus un nepilnības, Pasūtītājs ir tiesīgs vienpusēji izbeigt līgumu, bez pienākuma atlīdzināt Izpildītājam ar līguma izpildi radušos Izpildītāja tiešos izdevumus.
4.8. Pasūtītājs 10 (desmit) darba dienu laikā pēc līguma 3.1. punktā noteiktajā kārtībā iesniegta attiecīgā pakalpojuma pieņemšanas – nodošanas akta saņemšanas paraksta attiecīgo pakalpojuma pieņemšanas – nodošanas aktu vai pakalpojuma neatbilstības līguma noteikumiem gadījumā līgumā noteiktajā kārtībā iesniedz Izpildītajam līguma 3.2. punktā minēto Trūkumu aktu.
4.9. Izpildītājam ir pienākums pēc Pasūtītāja pieprasījuma sniegt Pasūtītājam visu Izpildītāja rīcībā esošu informāciju par pakalpojumu, ar pakalpojumu saistīto jebkuru informāciju.
4.10. Izpildītājs iesniedz visas un jebkuras nepieciešamās atļaujas (ieskaitot darba atļaujas, resursu u.c. nepieciešamo objektu izmantošanas tiesības un atļaujas), saskaņojumus, sertifikātus vai licences un tamlīdzīgi no citām personām (t.sk. institūcijām), ja minētie dokumenti ir nepieciešami pakalpojuma sniegšanai, to nodošanai vai līguma pienācīgai izpildei.
4.11. Pasūtītājam ir tiesības pieaicināt trešās personas Izpildītāja sniegtā pakalpojuma atbilstības līguma noteikumiem pārbaudei.
5. Līgumsods un zaudējumu atlīdzība
5.1. Ja Izpildītājs nav sniedzis pakalpojumu līgumā noteiktajā apjomā, termiņā vai kvalitātē:
5.1.1. Izpildītājs maksā Pasūtītājam līgumsodu 0,1% (viena desmitā daļa procenta) apmērā no līguma kopējās summas par katru līgumā un tā 1. pielikumā „Tehniskā specifikācija/tehniskais piedāvājums” pakalpojuma izpildes noteiktā termiņa nokavēto kalendāro dienu, bet ne vairāk kā 10% (desmit procenti) no līguma kopējās summas. Maksājamo līgumsoda summu Pasūtītājs ir tiesīgs atskaitīt no Izpildītājam piekrītošajiem maksājumiem.
5.1.2. Ja Izpildītājs pakalpojumu nav sniedzis līgumā noteiktajā apjomā vai kvalitātē un Pasūtītājs ir sagatavojis un iesniedzis Izpildītājam līguma 3.2. punktā minēto Trūkumu aktu, bet Izpildītājs līguma 3.3. punktā minētajā termiņā Trūkumu aktā norādītos trūkumus un nepilnības nav novērsis, Izpildītājs pēc attiecīga Pasūtītāja rakstiskā pieprasījuma saņemšanas maksā Pasūtītājam līgumsodu 10% (desmit procenti) apmērā no attiecīgās aptaujas cenas.
5.2. Izpildītājam līgumsods ir jāsamaksā 10 (desmit) dienu laikā pēc attiecīga rakstiskā pieprasījuma saņemšanas no Pasūtītāja.
5.3. Par līgumā noteikto konfidencialitātes saistību neievērošanu un konfidencialitātes un personas datu apstrādes noteikumu pārkāpumu Izpildītājs pēc Pasūtītāja pieprasījuma maksā Pasūtītājam līgumsodu 1000,00 EUR (viens tūkstotis euro un 00 centi) apmērā par katru gadījumu, kā arī atlīdzina Izpildītāja prettiesiskās (tai skaitā līgumam neatbilstošās) rīcības rezultātā Pasūtītājam un trešajām pusēm tādējādi radušos zaudējumus.
5.4. Ja Pasūtītājs nav veicis maksājumus līgumā noteiktajos termiņos, Pasūtītājs, pamatojoties uz attiecīgu Izpildītāja rēķinu, maksā Izpildītājam par katru nokavēto kalendāro dienu līgumsodu 0,1% (vienas desmitās daļas procenta) apmērā no nokavētā maksājuma. Maksimālā šajā līguma punktā paredzētā līgumsoda summa nedrīkst pārsniegt 10% (desmit procentus) no nokavētā maksājuma.
5.5. Līgumsoda samaksa neatbrīvo Puses no turpmākas līguma izpildes un zaudējumu atlīdzināšanas pienākuma.
5.6. Izpildītājs atlīdzina Izpildītāja vainīgās prettiesiskās rīcības rezultātā Pasūtītājam nodarītos tiešos zaudējumus.
5.7. Izpildītājs pilnībā ir atbildīgs par tā piesaistītajiem apakšuzņēmējiem (ja tādi tiek piesaistīti) un piesaistīto apakšuzņēmēju personāla rīcību, un tam ir pienākums atlīdzināt Pasūtītājam visus apakšuzņēmēju un tā personāla nodarītos zaudējumus, ja tādi ir radušies.
6. Konfidencialitāte un personas datu apstrāde
6.1. Informācija (materiālā un nemateriālā formā), ko Izpildītājs vai Izpildītāja personāls, kas iesaistīts līguma izpildē, ir tīši vai netīši ieguvuši pakalpojuma sniegšanas laikā, tiek uzskatīta par konfidenciālu, un tās izpaušana trešajām personām bez Pasūtītāja rakstiskas piekrišanas ir aizliegta.
6.2. Visā līguma saistību izpildes rezultātā radusies informācija (dati), izstrādātie dokumenti un darbi (neatkarīgi no formāta), kā arī personas dati ir klasificējami kā Pasūtītāja ierobežotās pieejamības informācija, un tās izpaušana trešajām personām bez Pasūtītāja rakstiskas piekrišanas ir aizliegta.
6.3. Pirms līguma parakstīšanas Izpildītājs ir iepazinies ar normatīvo aktu normām par ierobežotas pieejamības informāciju, komercnoslēpumu, par informāciju, kurai normatīvajos aktos paredzēta īpaša izmantošanas kārtība un izplatīšanas liegums, kā arī personu vai institūciju loku, kurām normatīvajos aktos ir noteiktas tiesības šādu informāciju pieprasīt vai saņemt.
6.4. Ja informācijas, kuru Izpildītājam ir sniedzis Pasūtītājs vai/un ko Izpildītājs vai Izpildītāja personāls, kas iesaistīts līguma izpildē, ir tīši vai netīši ieguvuši pakalpojuma sniegšanas laikā, pretlikumīgas izpaušanas rezultātā Pasūtītājam vai trešajām personām tiek/tiks nodarīti tieši zaudējumi, vai Izpildītājs izmantojis informāciju iedzīvošanās nolūkā, vai to izpaudis par maksu, Izpildītājs mantiski atbild normatīvajos aktos noteiktā kārtībā un apmērā.
6.5. Izpildītājs līguma izpildē ievēro uz personas datu aizsardzību attiecināmos normatīvos aktus un līguma 2. pielikumā “VIENOŠANĀS par personas datu apstrādi” noteiktos personas datu apstrādes noteikumus. Izpildītājs Pasūtītāja vārdā un Pasūtītāja labā neiegūst jebkādu papildu informāciju par līguma Tehniskās specifikācijas 1.2. punktā minētajā mērķa grupā ietilpstošiem datu subjektiem, kas ļauj identificēt šos datu subjektus, pretējā gadījumā uzņemoties pilnu atbildību par personas datu apstrādes normatīvo aktu ievērošanu.
6.6. Izņemot normatīvajos aktos noteiktajos gadījumos, Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt līgumā noteikto pienākumu un saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
6.7. Puse, kura dara pieejamus otrai Pusei fizisko personu datus apstrādei, atbild par tiesiskā pamata nodrošināšanu šādai personas datu apstrādei.
6.8. Puses nenodod tālāk trešajām personām no otras Puses iegūtos fizisko personu datus, izņemot gadījumus, kad līgumā ir noteikts citādāk vai normatīvie akti paredz šādu datu nodošanu. 
6.9. Puses pēc (a) otras Puses pieprasījuma nekavējoties; vai (b) nekavējoties, bet jebkurā gadījumā ne vēlāk kā 10 (desmit) dienu laikā pēc līguma izbeigšanās, neatkarīgi no izbeigšanās iemesla, neatgriezeniski iznīcina visus no otras Puses iegūtos fizisko personu datus, ja izbeidzas nepieciešamība tos apstrādāt līguma izpildes nodrošināšanai un personas datu apstrādei nepastāv cits tiesisks pamats. Pasūtītājam ir tiesības pieprasīt, bet Izpildītājam pienākums iesniegt rakstveida apliecinājumu par personas datu iznīcināšanu.
6.10. Visi trešo personu prasījumi, kas var rasties līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties. Vienlaikus Puses savstarpēji sadarbojas un iespēju robežās viena otrai palīdzēt šajā sakarā.
7. Autortiesības
7.1. Izpildītāja autora mantiskās tiesības uz līguma izpildes rezultātā radītajiem autortiesību vai cita veida intelektuālā īpašuma tiesību objektiem, kas noteiktas Autortiesību likuma 15. pantā, pāriet Pasūtītājam pēc tam, kad līgumā paredzētie nodevumi ir iesniegti Pasūtītājam un Pasūtītājs pilnībā samaksājis Izpildītājam līguma 2.1. punktā minēto līguma summu. Saskaņā ar šī punkta noteikumiem Pasūtītājam nodotās tiesības ir izņēmuma tiesības. Pasūtītājs saņem tiesības uz visiem pakalpojuma izpildes rezultātā izstrādātajiem vai nodotajiem (tai skaitā, bet neaprobežojoties, ar grafiskajiem un/vai tekstuālajiem, un/vai audiovizuālajiem (ar vai bez skaņas pavadījuma)) autortiesību vai cita veida intelektuālā īpašuma tiesību objektiem jebkādā fiksācijas veidā.
7.2. Līguma 7.1. punktā norādītās tiesības Pasūtītājs saņem uz neierobežotu laiku un var tās izlietot visā pasaulē.
7.3. Izpildītājs neizmanto Autortiesību likuma 14. pantā noteiktās personiskās autora tiesības, pretējā gadījumā atlīdzinot Pasūtītājam visus tādējādi nodarītos zaudējumus.
7.4. Izpildītājs garantē, ka līguma izpildē nav pieļauti nekādi autortiesību un cita veida intelektuālā īpašuma tiesību pārkāpumi un uzņemas pilnu atbildību par trešo personu intelektuālā īpašuma tiesību ievērošanu līguma izpildē. Ja līguma izpilde ir saistīta ar trešo personu autortiesību un/vai cita veida intelektuālā īpašuma tiesību izmantošanu, Izpildītājs nodrošina visu nepieciešamo licenču un atļauju saņemšanu, kas var būt nepieciešamas pakalpojuma sniegšanai un saņemšanai, kā arī līguma 7.1. punktā noteikto prasību izpildes nodrošināšanai.
7.5. Izpildītāja vainas dēļ radīto trešo personu autortiesību un/vai cita veida intelektuālā īpašuma tiesību aizskārumu gadījumā Izpildītājam ir pienākums: bez maksas nekavējoties novērst jebkādu trešo personu tiesību aizskārumu; uz sava rēķina aizstāvēt Pasūtītāju, ja trešās personas cēlušas prasījumus par autortiesību un cita veida intelektuālā īpašuma tiesību aizskārumu; segt Pasūtītājam izdevumus un zaudējumus, kas rodas saistībā ar trešo personu autortiesību un/vai cita veida intelektuālā īpašuma tiesību aizskārumu vai trešo personu celtajiem prasījumiem par autortiesību un/vai cita veida intelektuālā īpašuma tiesību aizskārumu.
8. Nepārvarama vara
8.1. Puses tiek atbrīvotas no  līgumā noteikto saistību pilnīgas vai daļējas izpildes, ja pēc līguma parakstīšanas iestājušies nepārvarami, ārkārtēja rakstura apstākļi, kurus Puses nevarēja ne paredzēt, ne ietekmēt līguma noslēgšanas brīdī.
8.2. Līguma ietvaros par nepārvaramiem, ārkārtēja rakstura apstākļiem tiek uzskatīti:
8.2.1. karš, kara darbība;
8.2.2. iekšējie nemieri;
8.2.3. dabas stihijas, ugunsnelaimes, avārijas;
8.2.4. valsts varas vai pārvaldes institūciju lēmumi, kas nepieļauj līguma noteikumu izpildi. 
8.3. Pusei, kura atsaucas uz nepārvaramu, ārkārtēja rakstura apstākļu darbību, par to, ne vēlāk kā 5 (piecu) dienu laikā rakstiski jāpaziņo otrai Pusei, vienlaicīgi norādot, kad, pēc tās domām, būtu iespējams izpildīt savas saistības. 
8.4. Ja 30 (trīsdesmit) dienu laikā pēc nepārvaramu, ārkārtēja rakstura apstākļu iestāšanās, to darbība turpinās, Puses ir tiesīgas vienpusējā kārtā pārtraukt līgumu, paziņojot par to otrai Pusei.
9. Strīdu izskatīšanas kārtība
9.1. Jebkuras nesaskaņas, domstarpības vai strīdus Puses risina savstarpēju pārrunu ceļā.
9.2. Ja Puses 30 (trīsdesmit) kalendāro dienu laikā nevar vienoties, strīdus risina Latvijas Republikas tiesā saskaņā ar Latvijas Republikas spēkā esošajiem normatīvajiem aktiem.
10. Līguma darbības laiks
10.1. Līgums stājas spēkā no tā abpusējas parakstīšanas dienas un ir spēkā līdz līgumā noteikto Pušu saistību pilnīgai izpildei. Līgums ir parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
10.2. Līgumu var izbeigt, Pusēm par to savstarpēji rakstiski vienojoties.
10.3. Pasūtītājs ir tiesīgs vienpusēji ar rakstisku paziņojumu izbeigt līgumu 4.7. punktā noteiktajā kārtībā, neatlīdzinot tādējādi Izpildītājam jebkādus radušos zaudējumus.
10.4. Pasūtītājam ir tiesības izbeigt līgumu pirms līgumā noteiktā termiņa, iesniedzot Izpildītājam vienpusēju rakstisku motivētu paziņojumu un neatlīdzinot tādējādi Izpildītājam radušos zaudējumus:
10.4.1. vismaz 15 (piecpadsmit) dienas iepriekš, ja Izpildītājs kavē pakalpojuma sniegšanu Pasūtītājam ilgāk par 30 (trīsdesmit) kalendārajām dienām;
10.4.2. ja līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
10.4.3.  ja Izpildītājs, tā amatpersonas, personāls, patiesā labuma guvējs vai sniegtie vai saņemtie Pakalpojumi, vai līguma izpilde neatbilst normatīvo aktu prasībām;
10.4.4. ja Izpildītājs Pasūtītājam sniedza nepatiesu informāciju;
10.4.5. vismaz 15 (piecpadsmit) kalendārās dienas iepriekš, ja ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja no Līguma izrietošās tiesības.
10.4.6. pēc 2026.gada pirms pakalpojuma sniegšanas uzsākšanas vismaz 30 (trīsdesmit) dienas iepriekš, ja pakalpojuma saņemšana 2027.gadā un 2028.gadā Pasūtītājam nav nepieciešama neatkarīgi no iemesla.  
10.5. Pēc līguma izbeigšanas neatkarīgi no līguma izbeigšanas iemesla Izpildītājs, ņemot vērā Pasūtītāja norādījumus, nodrošina visas ar līguma saistību izpildi saistītās informācijas un pilnvarojumu nodošanu Pasūtītājam, kā arī nodrošina visu nepieciešamo tehnisku darbību veikšanu, nolūkā nodrošināt līguma ietvaros veikto darbu pārņemšanu no Izpildītāja.
10.6. Izpildītājs nodrošina visas Pasūtītāja informācijas (pakalpojuma sniegšanas nodrošināšanai un nodošanai, pakalpojumu sniegšanas rezultātā radušās informācijas un datu) jebkurā fiksācijas veidā (video, audio, teksta u.c. faili un formāti) dzēšanu savos un citu personu tehniskajos resursos, ja vien minēto datu saglabāšana nav jānodrošina saskaņā ar saistošo normatīvo aktu prasībām. 
11. Apakšuzņēmēji un personāls
11.1. Izpildītājs, rakstiski saskaņojot ar Pasūtītāju, ir tiesīgs piesaistīt Līguma izpildei apakšuzņēmējus saskaņā ar Publisko iepirkumu likuma 62.panta noteikumiem. Piesaistīto apakšuzņēmēju personālam ir jāatbilst Līguma un tā pielikumos noteiktajām minimālajām prasībām.
11.2. Pasūtītājs ir tiesīgs jebkurā laikā pieprasīt no Izpildītāja visu nepieciešamo informāciju par tā piesaistītajiem apakšuzņēmējiem un to personālu, lai pārliecinātos par apakšuzņēmēja un tā personāla atbilstību Līgumā noteiktajām minimālajām prasībām un normatīvajos aktos noteiktajām prasībām. 
11.3. Izpildītājs ir atbildīgs par to, lai tā piesaistītie apakšuzņēmēji un to personāls ievēro visus Līguma nosacījumus, ciktāl tie ir attiecināmi uz viņu izpildāmo Līguma daļu un vispārīgajiem Līguma izpildes noteikumiem, tai skaitā konfidencialitātes un informācijas aizsardzības jomā, kā arī fiziskās personas datu apstrādes jomā. 
11.4. Izpildītājs nodrošina, ka Līguma izpildē iesaistītais personāls rakstiski ir apņēmies ievērot Līgumā (tai skaitā tā pielikumos) un attiecināmajos normatīvajos aktos noteiktās konfidencialitātes, informācijas drošības un aizsardzības un fiziskas personas datu apstrādes prasības. Izpildītājs pēc Pasūtītāja pieprasījuma iesniedz Pasūtītājam informāciju un uzrāda dokumentus, kas apliecina minēto saistību izpildi.
11.5. Izpildītājs nodrošina, ka Līguma izpildē ir iesaistīti Līguma ___.pielikumā norādītajām prasībām atbilstoši speciālisti. Nepieciešamības gadījumā Izpildītājs saskaņā ar Publisko iepirkumu likuma  62.pantu ir tiesīgs nomainīt Līgumā sākotnēji minētos speciālistus ar citiem, kuru kvalifikācija atbilst minētajā Līguma pielikumā izvirzītajām prasībām, to rakstiski iepriekš saskaņojot ar Pasūtītāju. Šādā gadījumā nav nepieciešams veikt grozījumus Līgumā.
11.6. Pasūtītājam ir tiesības rakstiski un motivēti pieprasīt Izpildītāja speciālistu nomaiņu, ja speciālistu  darba produktivitāte un/vai darba kvalitāte neatbilst Līguma prasībām vai pastāv citi objektīvi un pamatoti apstākļi, kuru dēļ Izpildītājam nepieciešams veikt speciālistu nomaiņu. Izpildītājs nodrošina iepriekš minētajā kārtībā pieprasīto nomaiņu.
11.7. Izpildītājam ir pienākums informēt Pasūtītāju par jebkuru apakšuzņēmēju, pēc Pasūtītāja pieprasījuma par apakšuzņēmēja personālu un tā atbilstību normatīvo aktu prasībām.

12. Noslēguma noteikumi
12.1. Jebkuras izmaiņas līguma noteikumos stājas spēkā tikai tad, kad tās ir noformētas rakstiski un tās parakstījušas abas Puses. Šādas līguma izmaiņas ar to parakstīšanas dienu kļūst par līguma neatņemamu sastāvdaļu.
12.2. Pasūtītāja pilnvarotais pārstāvis (izņemot dokumentu parakstīšanu) ir _________________, tālrunis: __________, e-pasts:  .
12.3. Izpildītāja pilnvarotais pārstāvis ir __________, tālrunis: ________, e-pasts: ______.
12.4. Pasūtītāja pilnvarotais pārstāvis un Izpildītāja pilnvarotais pārstāvis:
12.4.1. uzrauga pakalpojuma sniegšanas termiņus un kvalitāti;
12.4.2. organizē un veido Pasūtītāja un Izpildītāja sadarbību pakalpojuma nodošanas un pieņemšanas laikā;
12.4.3. risina citus organizatoriskus jautājumus, kas saistīti ar līguma izpildi.
12.5. Pusēm ir pienākums nekavējoties informēt vienai otru par izmaiņām līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu nomaiņu, kā arī par izmaiņām attiecībā uz līgumā noteiktajiem Pušu pilnvarotajiem pārstāvjiem, patiesajiem labuma guvējiem. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā būtu radušies otrai Pusei. Ja par kontaktinformācijas un kontaktpersonu izmaiņām ir iesniegts rakstisks paziņojums līgumā paredzētajā kārtībā, tad rakstveida grozījumi pie līguma par kontaktinformācijas un kontaktpersonu izmaiņām nav nepieciešami.
12.6. Visiem Pušu oficiāliem paziņojumiem, ko Puses sūta viena otrai saskaņā ar līgumu, ir jābūt rakstveidā un ir jābūt nodotiem personīgi, vai ierakstītā vēstulē, vai ar kurjera pasta pakalpojumu sniedzēja starpniecību, vai pa e-pastu ar drošu elektronisko parakstu un laika zīmogu, vai ar e-pasta sūtījumu no vienas Puses līgumā norādītās e-pasta adreses uz otrās Puses līgumā norādīto e-pasta adresi, vai izmantojot oficiālo e-adresi. Paziņojums tiek uzskatīts par saņemtu dienā, kad paziņojums ir nodots personīgi, vai ierakstītas vēstules saņemšanas dienā vai nākamajā darba dienā, ja paziņojums ir nosūtīts pa e-pastu ar drošu elektronisko parakstu vai ar vienkāršu e-pasta sūtījumu, vai izmantojot oficiālo e-adresi iepriekš minētajā veidā.
12.7. Līgums sagatavots elektroniskā dokumenta veidā ar ___(_____) pielikumiem kopā uz ____ (_____) lapām. 
13. Pušu rekvizīti
	13.1.Pasūtītājs:
	13.2.Izpildītājs:

	Sabiedrisko pakalpojumu regulēšanas komisija
Reģistrācijas Nr. 90001162258
Adrese: Skanstes iela 25, Rīga, LV-1013
Valsts kase
Kods: TRELLV22
Konta Nr. LV09TREL 2120640005000
_________
(paraksts*) __________
	



* DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.


3.pielikums
pie Līguma (iepirkuma Nr. SPRK 2026/111)
“_________________________________________________”

	

	[bookmark: _Hlk106615210]VIENOŠANĀS
par personas datu apstrādi

	

	Sabiedrisko pakalpojumu regulēšanas komisija, reģistrācijas numurs: 90001162258, juridiskā adrese: Skanstes iela 25, Rīga, LV-1013 (turpmāk – Pārzinis), kuras vārdā saskaņā ar _______________ rīkojas _______________, no vienas puses, un


	__________, reģistrācijas numurs: __________, adrese: _______________ (turpmāk – Apstrādātājs), kuras vārdā saskaņā ar ___________ rīkojas __________, no otras puses,

turpmāk kopā saukti arī – Puses, atsevišķi – Puse,

	

	ņemot vērā, ka starp Pusēm noslēgts līgums ______________ (Pasūtītāja iepirkuma Nr. SPRK 2026/111), noslēdz šo vienošanos par personas datu apstrādi (turpmāk – Vienošanās) un vienojas par turpmāko:

	

	Līgums
Pušu savstarpēji noslēgtais līgums par __________ (Pasūtītāja iepirkuma Nr. SPRK 2026/111) un visi tā pielikumi (turpmāk – Līgums).

	

	Apstrādātājs 
personas datu apstrādātājs Vispārīgās datu aizsardzības regulas 4. panta 8. punkta izpratnē.

	

	Pārzinis 
personas datu pārzinis Vispārīgās datu aizsardzības regulas 4. panta 7. punkta izpratnē.

	

	Personas datu apstrāde
Līguma izpildes ietvaros Apstrādātājs atkarībā no nepieciešamības Pārziņa uzdevumā var veikt šādas datu apstrādes darbības: vākšana, organizēšana, glabāšana, pielāgošana, atgūšana, aplūkošana, dzēšana vai iznīcināšana.

	

	1) Pārzinis uzdod un Apstrādātājs veic personas datu apstrādi saistībā ar Līguma izpildi Līguma darbības laikā.

	

	2) Par Vienošanās paredzēto pienākumu izpildi Apstrādātājs nesaņem atlīdzību.

	

	3) Pārzinis nodod Apstrādātājam personas datus, kurus apstrādā Pārzinis un kuri ir objektīvi samērīgi nepieciešami Līguma saistību izpildei, tai skaitā šāda veida personas datus (personas datu kategorijas):
· Komersanta informācijas ievades un apstrādes sistēmā (turpmāk – IIAS) reģistrēto komersantu IIAS reģistrēto pārstāvju (lietotāju) identifikācijas dati (vārds, uzvārds);
· IIAS reģistrēto komersantu IIAS reģistrēto pārstāvju (lietotāju) kontaktinformācija (e-pasts un telefons);
· IIAS reģistrēto komersantu pārstāvju pārstāvības tiesību līmenis. 


	

	4) Pārzinis nodod Apstrādātājam personas datus par (datu subjektu kategorijas)
IIAS reģistrēto komersantu IIAS reģistrētajiem pārstāvjiem (lietotājiem).

	

	5) Apstrādātājs veic personas datu apstrādi godīgi, saskaņā ar spēkā esošajiem normatīvajiem aktiem, ņemot vērā Pārziņa norādījumus. Apstrādātājs neizmanto personas datus savām vajadzībām vai citiem, no Līguma tieši neizrietošiem mērķiem, vai citādi, kā vien saskaņā ar Pārziņa norādījumiem.

	

	6) Apstrādātājs veic personas datu apstrādi tikai tik ilgi, kamēr ir jāveic datu apstrāde saskaņā ar Līgumu, ja vien spēkā esošie normatīvie akti nenosaka ilgāku datu apstrādes termiņu.

	

	7) Puses vienojas, ka gan Pārzinim, gan Apstrādātājam ir pienākums katram atsevišķi un par saviem līdzekļiem veikt darbības, lai Puses atbilstu piemērojamo datu aizsardzības likumu un šīs Vienošanās prasībām, jo īpaši attiecībā uz organizatoriskajiem un tehniskajiem pasākumiem, kurus Puse īsteno, realizējot datu aizsardzību ar loģiskiem un fiziskiem aizsardzības līdzekļiem. Puses vienojas savstarpēji sadarboties, lai pilnībā atbilstu normatīvo aktu prasībām un noteikumiem.

	

	8) Apstrādātājs:
8.1) nodrošina konfidencialitāti, integritāti un personas datu pieejamību, ieviešot adekvātus tehniskos un organizatoriskos līdzekļus atbilstoši normatīvajos aktos noteiktām prasībām, t.sk:
8.1.1) personas datu pseidonimizāciju un šifrēšanu, ciktāl īstenošanas izmaksas un apstrādes raksturs ir pieņemams attiecīgajam riskam;
8.1.2) apstrādes sistēmu un pakalpojumu nepārtrauktu konfidencialitāti, integritāti, pieejamību un noturību;
8.1.3) spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
8.1.4) regulāru tehnisko un organizatorisko pasākumu efektivitātes testēšanu, izvērtēšanu un novērtēšanu, lai nodrošinātu apstrādes drošību.

	

	8.2) ar tehnisko un organizatorisko pasākumu palīdzību nodrošina tādu drošības līmeni, kas atbilst aizsargājamo datu būtībai un ar to apstrādi saistītajiem riskiem. Novērtējot nepieciešamo drošības līmeni, Apstrādātājam ir pienākums ņemt vērā ar apstrādi saistītos riskus, personas datu raksturu un apstrādes veidu, apjomu, kontekstu un mērķus, un jo īpaši apsvērt šifrēšanu pārraides laikā un anonimizāciju vai pseidonimizāciju, ja tas neliedz sasniegt apstrādes mērķi. Apstrādātāja ieviestie tehniskie un organizatoriskie drošības pasākumi noteikti šīs Vienošanās (pielikumā).

	

	8.3) apstrādā personas datus tikai Pārziņa vārdā un saskaņā ar noslēgto Līgumu un šo Vienošanos. Ja Apstrādātājam nav saprotami kādi no pienākumiem, kas izriet no Līguma vai nav pārliecības par esošo tehnisko un organizatorisko līdzekļu adekvātumu, Apstrādātājs bez nepamatotas kavēšanās vēršas pie Pārziņa un tos precizē.

	

	8.4) Līgumā noteiktajā kārtībā iznīcina visas Pārziņa datu kopijas, tostarp, tādas, kas ir viņa vai apakšuzņēmēju informācijas tehnoloģiju sistēmās un līgumā noteiktajā kārtībā pēc pieprasījuma par to iesniegt Pārzinim rakstveida apliecinājumu. 

	

	8.5) nodrošina, ka šīs Vienošanās noteikumi ir attiecināmi gan uz Apstrādātāja darbiniekiem un jebkurām citām personām, kuras ir tieši vai netieši iesaistītas Pārziņa vārdā veiktajai personas datu apstrādei, par to attiecīgi noslēdzot attiecīgus Līgumus par konfidencialitātes ievērošanu.

	

	8.6) garantē, ka Līgumi vai apliecinājumi par konfidencialitātes ievērošanu ir spēkā arī pēc Līguma izbeigšanās.

	

	8.7) nodrošina, ka personas, kuras ir iesaistītas personas datu apstrādē, neapstrādā datus ārpus Līgumā noteiktā, bez Pārziņa norādījuma vai neatbilstoši tiem.

	

	8.8) nenosūta datus uz trešo valsti (ārpus ES/EEZ). 

	

	8.9) ciktāl tas ir iespējams, palīdz Pārzinim ar atbilstīgiem tehniskiem un organizatoriskiem pasākumiem nodrošināt, ka Pārzinis var izpildīt savus pienākumus atbilstoši Vispārīgajā datu aizsardzības regulā ietvertajiem pienākumiem attiecībā uz datu subjektu tiesību īstenošanu.

	

	8.10) pēc Pārziņa un Pārziņa pilnvarotas personas pieprasījuma, sniedz visu nepieciešamo informāciju un sadarboties Pārziņa organizēta audita vai pārbaudes laikā, ja tāda uzsākta.

	

	8.11) bez iepriekšējas konkrētas rakstiskas Pārziņa atļaujas nepiesaista citu apstrādātāju (apakšapstrādātājs).

	

	8.12) apakšapstrādātāja piesaistīšanas gadījumā, rakstiski noteic tos pašus datu aizsardzības pienākumus, kas noteikti ar šo Vienošanos, jo īpaši pietiekami garantējot, ka tiks īstenoti piemēroti tehniskie un organizatoriskie pasākumi tādā veidā, lai apstrādē tiktu ievērotas normatīvo aktu un šīs Vienošanās prasības. Apstrādātājs jebkurā gadījumā nes pilnu atbildību par apakšapstrādātāja darbību/bezdarbību.

	

	8.13) informē Pārzini, ja Apstrādātājs izmanto apakšuzņēmējus, vai arī citas juridiskas personas, kam ir tieša vai netieša piekļuve Pārziņa nodotajiem personas datiem. Apstrādātājs par to attiecīgi informē Pārzini pirms Līguma noslēgšanas.

	

	8.14) nodrošina, ka apakšuzņēmējiem, ja tādi ir, ir saistoši šīs Vienošanās noteikumi, tie nodrošina atbilstošu datu apstrādes drošības līmeni un pēc Pārziņa pieprasījuma to var pierādīt.

	

	8.15) tiklīdz kļuvis zināms personas datu aizsardzības pārkāpums, bez nepamatotas kavēšanās (ne vēlāk kā 6 stundas pēc šāda fakta konstatēšanas) paziņo par to Pārzinim. Paziņojumā Apstrādātājs norāda: 
8.15.1) notikuma būtību un skartos personas datus (personas datu kategorijas un datu subjektu kategorijas),
8.15.2) par datu apstrādi atbildīgās personas kontaktinformāciju,
8.15.3) iespējamās sekas un veiktos pasākumus pārkāpuma seku mazināšanai,
8.15.4) rekomendējamos pasākumus Pārzinim pārkāpuma seku mazināšanai.

	

	8.16) ciktāl tas ir pieļaujami un nav pretrunā ar normatīvajos aktos noteiktajām prasībām, informē Pārzini par datu subjekta pieprasījumiem, valsts iestāžu vai citu personu pieprasījumiem izpaust personas datus. Pirms atbildes sniegšanas, Apstrādātājs saskaņo atbildes saturu ar Pārzini.

	

	8.17) atlīdzina Pārzinim visas izmaksas, maksājumus un naudas sodus, kas Pārzinim radušies saskaņā ar normatīvajiem aktiem, ja personas datu apstrādi, kas ir izmaksu, maksājumu un naudas sodu pamats, veica Apstrādātājs vai tā piesaistīts/-i apakšapstrādātājs/-i.

	

	9) Šī Vienošanās ir spēkā līdz dienai, kamēr Apstrādātāja rīcībā ir no Pārziņa saņemtie personas dati.

	

	10) Pārzinim ir tiesības nekavējoties vienpusēji izbeigt šo Vienošanos un aizliegt Apstrādātājam apstrādāt personas datus, ja Apstrādātājs nepilda šīs Vienošanās noteikumus, t.sk. bet ne tikai: pārkāpj Pārziņa instrukcijas personas datu apstrādē, neatbilst piemērojamo datu aizsardzības likumu prasībām. 

	

	11) Visus strīdus, kas izriet no šīs Vienošanās, Puses risina Līgumā noteiktajā kārtībā.

	

	12) Vienošanās sagatavota latviešu valodā. 

	

	Pasūtītājs:
	Izpildītājs:

	Sabiedrisko pakalpojumu 
regulēšanas komisija
	

	_____________
(paraksts*) 
	_______________
(paraksts*)

	_____________
	


* DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

Pielikums pie VIENOŠANĀS par personas datu apstrādi
(pie līguma par __________________ (Pasūtītāja iepirkuma Nr. SPRK 2026/111)


“TEHNISKIE UN ORGANIZATORISKIE PASĀKUMI”

	Tehnisko un organizatorisko pasākumi un to apraksts
	Tehnisko un organizatorisko pasākumu minimālās prasības
	Apliecinātāja papildus veiktie tehniskie un organizatoriskie pasākumi (atzīmēt)

	
Fiziskās drošības pasākumi:
Tehniskie un organizatoriskie pasākumi, kas nodrošina, ka nepiederošas personas nevar piekļūt telpām un iekārtām, personas datu apstrādes sistēmām (ieskaitot datu bāzes, lietojumprogrammu serverus un saistīto aparatūru), kurās tiek apstrādāti personas dati
	· Fiziskās piekļuves aizsardzības risinājums (piemēram, slēdzenes, restes, piekļuves čipi, biometriskas identifikācijas sistēmas) 
·  “Tīrā galda pieeja”, kas paredz, ka dokumenti un datu nesēji, kuri satur personas datus netiek atstāti brīvi pieejamās vietās, atstājot darba vietu



	☐Videonovērošana
☐Tehniskā apsardze (signalizācija ar operatīvās grupas ierašanos)
☐Fiziskā apsardze (24/7) 
☐ Slēdzams darba vietas nodrošinājums (piemēram, darba galdi, seifi, kabineti)
☐ Personu identificēšana un fiksēšana (reģistrācijas žurnāls)
☐ Kustību detektori
☐ Serveri izvietoti atsevišķās telpās ar ierobežotu piekļuvi un aizsargāti ar vēl papildu aizsardzības līdzekļiem

Cits _______________


	Loģiskās drošības pasākumi:
Tehniskie un organizatoriskie pasākumi, kas nodrošina, lai nepiederošas personas nevarētu veikt neatļautu vai nelikumīgu personas datu apstrādi un izmantot personas datu apstrādes sistēmas
	· Individuāli lietotāju profili (lietotāja ID)
· Lietotāju paroļu izveidošanas, lietošanas un maiņas procedūra, kas tiek īstenota izmantojot tehniskos risinājumus (minimālais (ne mazāk par 8) simbolu skaits un paroles maiņas rutīna)
· Iekšējā tīkla aizsardzība ar ugunsmūri
· Aizsardzība pret ļaunatūru
· Licencēta programmatūra
· Regulāri atjaunināta programmatūra, atbilstoši faktiskajām Pakalpojuma sniedzēja iespējām 
· Ārējo informācijas nesēju pārbaude pret ļaunatūrām veicot to pievienošanu datoram
· Incidentu reģistrācija 

	☐ Vairāku faktoru autorizācija
☐ Informācijas, kas satur personas datus, kriptēšana un/vai šifrēšana (gan glabājot, gan nosūtot)
☐ Specializēta IS drošības politika
☐ Virtuālā privātā tīkla (VPN) izmantošanas iespēja datu apstrādes laikā 
☐ Ielaušanās identifikācijas un/vai novēršanas sistēma (IPS/IDS)
☐ Mobilo iekārtu centralizētas pārvaldības risinājums (MDM)
☐ Aizliegums izmantot nepārbaudītas trešās puses ierīces tīklā (RADIUS risinājums)
☐ Regulāri (vismaz vienu reizi divos gados) informācijas drošības auditi/ testi 
☐ Drošības incidentu iekšējās pārvaldības procedūras, piemēram, padziļinātas izpētes un analīzes darbību veikšana

Cits_____________




	Datu piekļuves kontrole:
Tehniskie un organizatoriskie pasākumi, kas nodrošina, ka personas, kas ir tiesīgas izmantot personas datu apstrādes sistēmu, piekļūst attiecīgajiem personas datiem tikai saskaņā ar viņu piekļuves tiesībām un ka personas datus nevar lasīt, kopēt, mainīt vai dzēst bez atļaujas, nodrošina personas datu ievadīšanas, mainīšanas vai dzēšanas uzraudzību, nodrošina, ka personas datus bez atļaujas nevar nolasīt, kopēt, modificēt, elektroniski pārsūtīt vai uzglabāt datu nesējā
	· Informācijas vispārīga klasifikācija (vispārēja / konfidenciāla)
· Pieejas tiesību vadības process, kas nodrošina, ka lietotāja pieeja ir ierobežota, līdz tā faktiski nepieciešamajam līmenim “need to know basis” 
· Personas datu glabāšanas termiņu definēšana
· Auditācijas pierakstu pieejamība par veiktajām darbībām

	☐ Piekļuves tiesību automatizēta dzēšana personai pārtraucot tiesiskās attiecības
☐ Centralizēts auditācijas pierakstu uzkrāšanas un analīzes risinājums (SIEM)

Cits ______________


	Datu atjaunošana:
Tehniskie un organizatoriskie pasākumi, kas nodrošina personas datu aizsardzību pret nejaušu iznīcināšanu, sabojāšanu vai nozaudēšanu, kā arī nodrošina iespēju tos atjaunot
	· Rezerves kopiju veidošana

	☐ Rezerves kopiju izvietošana ģeogrāfiski nodalītā vietā no pamata sistēmas
☐ Rezerves elektrības ģeneratori / akumulatori
☐ Ārkārtas rīcības / katastrofu seku novēršanas procedūra / stratēģija
☐ Regulāra tehnisko un organizatorisko pasākumu testēšana 
☐ Nepārtrauktas elektrības padeves un strāvas stipruma izlīdzināšanas risinājums (UPS)
Cits ___________


	Datu nošķiršanas kontrole:
Tehniskie un organizatoriskie pasākumi, kas nodrošina, ka dažādiem mērķiem savāktie personas dati tiek apstrādāti atsevišķi
	· Informācijas nošķiršana lietotāja vidē atbilstoši apstrādes mērķiem / iesaistītajām personām
	
Cits ___________


	Datu konfidencialitāte:
Tehniskie un organizatoriskie pasākumi, kas nodrošina, ka personas, kuras ir iesaistītas datu apstrādē, ievēro un nodrošina konfidencialitāti
	· Rakstisku konfidencialitātes saistību noteikšana apstrādē iesaistītajam personām (tajā skaitā, bet ne tikai – personālam, piesaistītajiem pakalpojumu sniedzējiem, apstrādātājiem) 


	☐ Regulāras iesaistīto personu apmācības datu aizsardzības jomā
☐ Informācijas aizsargāšanas pasākumi (šifrēšana) nosūtīšanas laikā
☐ Informācijas aizsargāšana ārējos informācijas nesējos (paroles, informācijas kriptēšana)
☐ Nozīmēta personas datu aizsardzības speciālista esamība 

Cits ___________


APLIECINĀJUMS: Es, apakšā parakstījies, apliecinu, ka, slēdzot līgumu tiek un visā tā izpildes laikā tiks nodrošinātas iepriekš minētās tehnisko un organizatorisko pasākumu minimālās prasības. Ja pakalpojumu sniegšanas laikā atklāsies, ka nav iespējams nodrošināt iepriekš minētās minimālās tehnisko un organizatorisko pasākumu prasības, nekavējoties par to informēšu Pasūtītāju un sekošu Pasūtītāja instrukcijām un norādījumiem, kā arī veikšu visas nepieciešamās darbības, lai mazinātu jebkādas šādas neatbilstības iespējamās nelabvēlīgās sekas.
_____________  /*paraksts/
[bookmark: _1t3h5sf]*Dokuments parakstīts ar drošu elektronisko parakstu un satur laika zīmogu
15.Pušu rekvizīti un paraksti
	15.1. Pasūtītājs 
	15.2.Piegādātājs 

	Sabiedrisko pakalpojumu regulēšanas komisija
Reģistrācijas Nr. 90001162258
Adrese: Skanstes iela 25, Rīgā, LV - 1013
Bankas rekvizīti
Konts: LV09TREL2120640005000
Saņēmēja iestāde: Valsts kase
BIC kods: TRELLV22
E-pasts: sprk@sprk.gov.lv
Tālr. Nr. +371 67097200
____________ (paraksts*)
	







____________ (paraksts*)

4.pielikums
pie Līguma (iepirkuma Nr. SPRK 2026/111)

Pakalpojuma pieņemšanas – nodošanas akts

	Rīga
	Akta datums ir pēdējā pievienotā drošā elektroniskā paraksta un laika zīmoga datums


				                                          
Sabiedrisko pakalpojumu regulēšanas komisija (reģistrācijas Nr. 90001162258), ______________ personā, kurš rīkojas saskaņā ar nolikumu (turpmāk – Pasūtītājs), no vienas puses, un 
__________ (reģistrācijas Nr. __________), ____________ personā, kurš rīkojas, uz statūtu pamata (turpmāk – Izpildītājs), no otras puses, turpmāk kopā saukti – Puses, 
pamatojoties uz 202__. gada ___.___ savstarpēji noslēgtā līguma par aptauju veikšanu (Pasūtītāja iepirkuma Nr. SPRK 2026/111) (turpmāk – līgums) _____.punktā noteikto sastāda sekojoša satura Pakalpojuma pieņemšanas – nodošanas aktu (turpmāk – Akts):

1. Ar šo Aktu Izpildītājs nodod Pasūtītājam un Pasūtītājs pieņem no Izpildītāja līguma ietvaros sniegto pakalpojumu:
0. Līgumā un tā 1. pielikumā „Tehniskā specifikācija/tehniskais piedāvājums” noteiktajos termiņos un apjomā iedzīvotāju un regulējamo komersantu aptaujas _____.gadā;
1.2. Līgumā un tā 1. pielikumā „Tehniskā specifikācija/tehniskais piedāvājums” noteiktajos termiņos un apjomā, elektroniski un rakstveidā (elektroniski) iesniedz Pasūtītājam minēto aptauju (tas ir katras aptaujas) rezultātu nodevumus;
1.3. Līgumā un tā 1.pielikumā „Tehniskā specifikācija/tehniskais piedāvājums” noteiktajā termiņā aptauju (tas ir katras aptaujas) rezultātu prezentēšanu tiešsaistē (MS Teams) Pasūtītāja darbiniekiem un vadībai.
2. Pasūtītāja pilnvarotais pārstāvis pakalpojuma sniegšanas gaitā un pēc līgumā paredzēto nodevumu iesniegšanas Pasūtītājam ir veicis pakalpojuma atbilstības pārbaudi līguma noteikumiem un konstatē, ka pakalpojums atbilst līguma noteikumiem.
3. Ar šo Puses apliecina, ka pakalpojums un tā izpildes rezultātā iesniegtais nodevums atbilst līgumā un tā pielikumā noteiktajām prasībām, pakalpojums sniegts pienācīgā kvalitātē, nepieciešamā apjomā un termiņos un Pasūtītājam par saņemtā pakalpojuma kvalitāti iebildumu nav.
4. Šis Akts līdz ar tā abpusējas parakstīšanas brīdi kļūst par līguma neatņemamu sastāvdaļu un ir pamats līguma 2.1. punktā noteiktās līguma summas daļas EUR ______ (_______) un pievienotās vērtības nodokļa (turpmāk – PVN) 21% (divdesmit viens procents) – ______ EUR (_________), t.i., kopā ____________ EUR (______________) samaksai, kuru Pasūtītājs veic līgumā noteiktā kārtībā.



5. Akts sagatavots latviešu valodā elektroniskā dokumenta veidā. Ar abpusēju Akta parakstīšanu, tas kļūst par līguma pielikumu un neatņemamu tā sastāvdaļu.
	Pasūtītājs: 

Sabiedrisko pakalpojumu regulēšanas komisija
Reģistrācijas Nr. 90001162258
Skanstes iela 25, Rīga, LV-1013
Valsts kase
Kods: TRELLV22
Konta Nr. LV09TREL 2120640005000
________________
(paraksts*) 
	Izpildītājs:




* DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.



5.pielikums
Iepirkums Nr. SPRK 2026/111
[bookmark: _Toc7539916]
Pretendenta pieredzes apliecinājums – saraksts (forma)


	Nr.
	Pakalpojuma saņēmējs
reģistrācijas Nr., kontakt-informācija (kontaktpersona, adrese, e-pasta  adrese, tālruņa numurs)
	Pakalpojuma apraksts.

Informācija par atbilstību Iepirkuma nolikuma 17.3. punktā noteiktajai prasībai

	Pakalpojuma summa

(Pretendents ir tiesīgs nenorādīt summu, bet tādā gadījumā obligāti ir jāiekļauj vismaz norāde, piemēram: „Pārsniedz _____ EUR bez PVN”)
	Pakalpojuma sniegšanas laiks, norādot vismaz pakalpojuma sniegšanas uzsākšanas un pabeigšanas gadu un mēnesi. 
Pretendents norāda precīzākus datumus, ja tiem ir nozīme prasības izpildes pārbaudē

	1.
	
	
	
	

	2.
	
	
	
	

	3.
	…
	
	
	


Komisijai ir tiesības sazināties ar norādīto pakalpojumu un/vai piegāžu saņēmēju un kontaktpersonu, lai pārliecinātos par pretendenta sniegtās informācijas patiesumu

	Datums, vieta:
	

	Vārds, uzvārds:
	

	Amats:
	

	Pārstāvēttiesīgās personas vai pilnvarotās personas paraksts:
	EIS e-konkursu sistēmas paraksts/ drošais elektroniskais paraksts (nepieciešamo pasvītrot)






6.pielikums
Iepirkuma Nr. SPRK 2026/111

CURRICULUM VITAE (CV) FORMA PIEDĀVĀTAJAM PERSONĀLAM
(Pretendentam jāaizpilda par visu piedāvāto personālu atbilstoši nolikuma prasībām, izmantojot šo formu tik reizes, cik nepieciešams)

Piedāvātā loma: 										

Uzņēmuma (uzņēmējsabiedrības) nosaukums: 					

Vārds, uzvārds: 										

GALVENĀ KVALIFIKĀCIJA: 
Sniedziet vispārēju piedāvātā speciālista pieredzes un apmācību aprakstu, kas visvairāk atbilst iepirkuma mērķiem un uzdevumam. Norādiet tikai to informāciju, kam ir nozīme piedāvājuma vērtēšanā.

IZGLĪTĪBA:

	Laika periods
	Izglītības iestādes nosaukums
	Iegūtā izglītība,  grāds,  kvalifikācija
	Norāde par pierādījuma dokumentu, ja tāds izdots

	
	
	
	

	
	
	
	



Pretendents iesniedz izglītību apliecinošu dokumentu kopijas.

PIEREDZE:

Sākot ar pašreizējo amatu, uzskaitiet pretējā secībā, norādot datumus, veiktās aktivitātes un izpildītos uzdevumus/projektus, tai skaitā informāciju par iegūto pieredzi atbilstoši nolikuma prasībām. 

	Laika periods
	Darba vieta/
Projekts
	Amats/Loma
	Veiktās aktivitātes

	
	
	
	

	
	
	
	



APLIECINĀJUMS:

Es, apakšā parakstījies (-usies):
1. apliecinu, ka šī informācija pareizi raksturo mani, manu kvalifikāciju un pieredzi;
1. piekrītu manu personas datu apstrādei saistībā ar publiskā iepirkuma  „ Aptauju veikšana” (iepirkuma identifikācijas Nr. SPRK 2026/111) pretendenta (jānorāda pretendenta nosaukums) piedāvājuma izvērtēšanu;
1. apliecinu, ka apņemos piedalīties iepirkuma līguma izpildē, ja pretendentam (jānorāda pretendenta nosaukums) tiks piešķirtas tiesības slēgt iepirkuma līgumu.

Personas pilns vārds, uzvārds:
Paraksts:
Datums (diena/mēnesis/gads):

	Pretendenta pārstāvēt tiesīgas vai pilnvarotās personas paraksts:
	

	
Vārds, uzvārds:
	

	
Amats:
	






7.pielikums
Iepirkuma Nr. SPRK 2026/111


Apakšuzņēmēju saraksts

Iepirkumam
“Aptauju veikšana”

	№
	Nosaukums
	Reģistrācijas Nr.
	Nodotais pakalpojums/piegāde/pasūtījuma daļa (apraksts un vērtība EUR bez un ar pievienotās vērtības nodokli (PVN))
	Cita informācija 

	1.
	
	
	
	

	2.
	…
	
	
	




	Pārstāvēt tiesīgās personas vai pilnvarotās personas paraksts:
	EIS e-konkursu sistēmas paraksts/ drošais elektroniskais paraksts (nepieciešamo pasvītrot)

	Vārds, uzvārds:
	

	Amats:
	



